Mnoge svetske kompanije zainteresovane za aerodrom “Nikola Tesla” | Gde Investirati\nKako piše “Blic”, među ponudama su one od više poznatih svetskih kompanija iz Evrope, Kine, Rusije, Ujedinjenih Arapskih Emirata i drugih, koje su samostalno podnele zahtev, ali i od onih koje su se udružile iz različitih zemalja, ukljucujući SAD kako bi na 25 godina upravljale srpskim aerodromom.\n„Interesovanje je veliko i do petka pristiglo je 15 ponuda. Najviše firmi je iz Evrope, ali tu su i dve firme iz Kine, ima i Rusa, Amerikanaca. Postoji zajednička ponuda Kineza i Rusa, ali i Amerikanci su se preko nekih evropskih kompanija uključili u trku za beogradski aerodrom. Koncesiona ponuda je stigla od francuskog “Vinčija“ i “Aeroports de Paris“, kao i holandskog “Šipola“. Tu su i dve ponude iz Emirata, čije su kompanije ozbilno razgovarale sa predstavnicima Vlade i pokazale veliko interesovanje“, rekao je sagovrnik „Blica“ iz Vlade Srbije.\n„Tada će se znati svi detalji, šta je ko ponudio i ko je odgovorio uslovima za koncesiju. Do tada se ne zna šta ko nudi, uključujući i cenu, i ko je ponudio najbolje investicione uslove, koji su bitna stavka za koncesiju. To je i glavni razlog zašto se država odlučila da svoju dobru kompaniju da u koncesiju“, istakao je sagovrnik na koga se poziva list.\nNebojša Katić: Koncesije su komplikovane i nemaju nužno srećan kraj\nKao što je i obećala MMF-u, vlada Srbije je odlučila da, prvi put u istoriji, Aerodrom „Nikola Tesla“ ponudi stranim koncesionarima na 25 godina. Ova koncesija bi trebalo da bude realizovana baš za mandata vlade koja će svojim uspesima, pogotovo onim budućim, oboriti sve istorijske rekorde.\nAko koncesija bude realizovana, Srbija će se naći u društvu Portugala, Kipra, Mađarske, Hrvatske, Slovenije, Makedonije, Albanije, Kosova i Moldavije, država koje su svoje glavne aerodrome dale privatnom kapitalu. Ove države znaju nešto što ostale evropske države ne znaju, a Srbija uvek uči od najboljih.\nBroj putnika je u stalnom porastu, a masovna bežanija građana iz Srbije pomaže da aerodrom radi sve bolje. Izuzetak je jedino 2009. kada je kao posledica Velike recesije broj putnika opao za 10 procenata. (Pad broja putnika je zabeležen i 2005. ali je bio marginalan.) Prosečan rast broja putnika u poslednjih 14 godina je nešto više od osam procenata godišnje. Najveći rast je zabeležen 2014. i iznosio je 31 procenat, da bi se potom stabilizovao na tri procenta godišnje. Veliki skok 2014. svakako je u vezi sa početkom poslovanja ,,Er Srbije”.\nAko bilansi ne lažu, u svakoj od poslednjih deset godina (osim 2013) aerodrom je iskazivao milionske profite (računato u evrima). Od 2008. do 2012. npr. prosečna dobit pre oporezivanja je iznosila oko 17 miliona evra godišnje, pa je čak i u lošoj 2009. dobit bila oko 20 miliona evra.\nU poslednje dve godine za koje imamo podatke (2014. i 2015), aerodrom je ostvario prosečnu godišnju dobit od oko 32 miliona evra. Dobit u odnosu na prihod aerodroma se kreće između 46 i 49 procenata, što je fantastična cifra. Finansijski uspeh je tim veći što je aerodrom, po nalogu vlade, poklonio ,,Er Srbiji” 22,3 miliona dolara i tako izmirio obavezu države prema ,,Er Srbiji”.\nIako nijedna ponuda još nije stigla, premijer je izašao sa ciframa prihoda koje očekuje od koncesije i prikazao ih kao gotovu stvar i fantastičan uspeh. Istini za volju, te cifre su dobre, pod uslovom da ih neko zaista i ponudi, a kasnije i realizuje. Kako nas iskustvo uči, stvarnost ume da izneveri premijerova očekivanja i najave.\nPo izjavi premijera Vučića, mi (ko god da je to) ne znamo da upravljamo aerodromom i svako, ma odakle dolazio, to ume bolje od Srba. Bojim se, ipak, da vlada greši. Sve uspešne države su se razvijale učenjem kroz rad i realizaciju velikih projekata. Ovo podrazumeva da se javna dobra daju na upravljanje ljudima koji nešto znaju i, još važnije, imaju kapacitet da brzo uče. Ponoviću još jednom – države koje prodaju javna dobra ili ih daju u koncesiju završavaju kao kolonije(Politika).\nPrevious EBRD priprema program za srpski agrobiznis\nNext Izvučeni prvi dobitnici nagradne ige "Uzmi račun i pobedi"\nNajniža cena zlata u poslednjih pet nedelja\nOčekivanja da će američka centralna banka sledeće nedelje povećati kamatne stope smanjila je tražnju za plemenitim metalima, zbog čega zlato danas beleži najniže cene u skoro pet nedelja.\nEvro porastao iznad 1,07 dolara, funta beleži najveći dnevni dobitak od 2009. godine\nRaspoloženje na finansijskim tržištima u utorak se kretalo od zebnje, do uzdaha olakšanja nakon govora britanske premijerke Tereze Mej o detaljima Brexita.


Saradnja Džudo saveza RS sa savezima Srbije i Crne Gore - infoBirač\nSaradnja Džudo saveza RS sa savezima Srbije i Crne Gore\nPredsednik Džudo saveza Republike Srpske Ognjen Pavlović u poslednjih sedam dana sastao se sa rukovodstvima saveza Srbije i Crne Gore gde je dogovorio unapređenje saradnje i podršku u daljim akcijama DŽSRS.\nSa direktorom Džudo saveza Srbije Draganom Atanasovim i Markom Vukovićev menadžerom za međunarodnu saradnju DŽSS, dogovorena je saradnja u oblasti edukacije trenera i sudija, kao i organizacije trening kampova i takmičenja. U narednom periodu, DŽSS će intenzivirati kontakte sa savezima iz regiona u cilju pospešivanja i produbljivanja saradnje, a sve u skladu sa preporukama MOS-a R Srbije, a poseban vid saradnje ostvariće sa DŽSRS.\nNa drugom sastanku sa predsednikom Balkanske džudo federacije, koji je i predsednik Džudo saveza Crne Gore Dragomirom Bečanovićem bilo je reči o predstojecem Balkanskom prvenstvu za kadete i kadetkinje koje ce biti u poslednji vikend mjeseca maja u Banja Luci. Ovo je ujedno i prvi turnir ovog tipa koji ce biti realizovan u glavnom gradu Srpske od osnivana dzudo saveza Republike Srpske 1993 godine.\n– Pored organizacije prvenstva razgovarali smo o mogucoj saadnji DŽSRS i Crnogorskog dzudo saveza kao i buducim akcijama našeg saveza u okviru Balkanske dzudo feeracije. Bez obzira sto je DŽudo savez Republike Srpske sastavni deo BiH dzudo saveza, napori ce biti ulozeni da ovaj savez bude vidljiv i u medjunarodnim dzudo krugovima – rekao je Pavlović


- Ima onih koji su tradicionalno radoznali, koji žele samo da provere da li su niske cene. Znate, ti objekti se razlikuju od onih koje smo do sada imali, parking, niske cene, visok kvalitet robe - priča profesor Hanić.\nIstiče da je "pojava koju smo videli u Lidlu" nastala i zbog toga što su došli oni koji imaju dosta slobodnog vremena, prenosi B92.\n- Ulazak u trgovinski veliki objekat je događaj sam po sebi, čak psiholozi mogu to da objasne - kaže Hanić.\nOn objašnjava i primer Novosađanina koji je kupio pola tone šećera, i kaže da ne postoji ograničenje u kupovini na malo, i da niko ne može da mu zabrani da kupi tu količinu.\nTakođe, podseća da svaka akcija utiče na to da prodavac dodatno zaradi zbog "neplanirane kupovine".\nHanić misli i da dolazak kompanije kao što je Lidl povećava udeo tzv. modernih formata koji obezbeđuju veći stepen produktivnosti, prenosi B92.\nVIDEO: Ovako izgleda kada na Zapadu objave ogromne popuste i otvaraju nove radnje


Vlada Federacije BiH prihvatila Izveštaj o realizaciji Akcionog plana Federalne strategije zaštite životne sredine | Energetski portal Srbije\nVlada Federacije BiH prihvatila Izveštaj o realizaciji Akcionog plana Federalne strategije zaštite životne sredine\n07.02. 2019 Vesti | Region\nVlada Federacije Bosne i Hercegovine u potpunosti prihvata Izveštaj o realizaciji Akcionog plana Federalne strategije zaštite životne sredine 2008 — 2018, koji je pripremilo Federalno ministarstvo životne sredine i turizma.\nDo donošenja i usvajanja nove Federalne strategije zaštite životne sredine, Federalno ministarstvo životne sredine i turizma će za redovno planiranje koristiti Program aproksimacije propisa Federacije Bosne i Hercegovine sa pravnom tekovinom Evropske unije u oblasti životne sredine, koji je usvojila Vlada Federacije Bosne i Hercegovine na 92. sednici od 23.2.2017. godine, kao i sljedeće strateške dokumente usvojene na nivou Bosne i Hercegovine: Strategija i Akcioni plan za zaštitu biološke različitosti Bosne i Hercegovine; Strategija prilagodavanja na klimatske promjene i niskoemisionog razvoja Bosne i Hercegovine; Akcioni program za suzbijanje degradacije zemljišta i ublažavanje posledica od suša u Bosni i Hercegovini.\nDo formiranja i uspostavljanja Federalne agencije za zaštitu životne sredine i Federalnog zavoda za zaštitu prirode, uspostavu i razvoj informacionog sistema za životnu sredinu i prirodu vršiće Fond za zaštitu životne sredine Federacije Bosne i Hercegovine.\nNadležne institucije Federacije Bosne i Hercegovine koje raspolažu određenim podacima i informacijama za komponente životne sredine (vazduh, vode, zemljište/tlo, priroda, kao i vezano za upravljanje otpadom), dužne su ih redovno dostavljati Fondu za zaštitu životne sredine za integralnu obradu i uspostavu jedinstvenog informacionog sistema za životnu sredinu i izradu periodičnih izveštaja o stanju životne sredine.\nFond za zaštitu životne sredine Federacije Bosne i Hercegovine\nFederalna agencija za zaštitu životne sredine


Vesti online / Vesti / Srbija / "Hag pere ruke od predmeta protiv Šešelja"\n10:29 >> 15:28h\n"Hag pere ruke od predmeta protiv Šešelja"\nPotpredsednik Vlade Srbije Rasim Ljajić izjavio je da sudsko veće i Tužilaštvo Haškog tribunala peru ruke od predmeta protiv predsednika Srpske radikalne stranke Vojislava Šešelja.\nLopta je u njihovom dvorištu, neka odluče šta će: Rasim Ljajić\nLjajić smatra da izveštaj glavnog tužioca Haškog tribunala Serža Bramerca Savetu bezbednosti Ujedinjenih nacija, u kojem je naveo da je Šešelj prekršio naređenja Tribunala i uvredio žrtve, neće promeniti ništa.\nOn je ocenio da haško Tužilaštvo ovim izveštajem želi da svali krivicu na Pretresno veće i da sebe amnestira od čitavog slučaja.\n"Niko se u ovom predmetu nije proslavio - ni Tužilaštvo ni sudsko veće i svi sada traže način da iz ovoga izađu, peru ruke od ovog predmeta koji predstavlja vrlo lošu legitimaciju za Tribunal", rekao je Ljajić.\nUpitan da li Vlada Srbije ima plan šta će da uradi kad stigne odluka Pretresnog veća Tribunala o Šešelju, Ljajić je odgovorio da će se o odlučivati kada odluka bude doneta.\n"Kad se izjasni Pretresno veće razgovaraćemo, sada je preuranjeno... Srbija nije doprinela ovoj situaciji, i nećemo dozoliti da se ovaj cirkus nastavi... Lopta je u dvorištu samo Tribunala, i kad donesu odluku možemo o tome da raspravljamo i da donosimo određene mere", rekao je Ljajić.\nSRBIJA Srpski lekari pregledali Šešeljeve nalaze u Hagu\nSRBIJA Krasić: Šešelj nema dil sa Tribunalom


Još jedan smrtni slučaj od posljedica gripe – Haber.ba\nJoš jedan smrtni slučaj od posljedica gripe\nIz bolnica u Republici Srpskoj je prijavljeno da su u prve tri sedmice 2019. godine zbog teških akutnih respiratornih infekcija hospitalizovane 74 osobe\nUniverzitetski klinički centar Republike Srpske prijavio je Institutu za javno zdravstvo Republike Srpske da je još jedan pacijent, koji je bio pozitivan na virus gripa A(H1)pdm09, preminuo od posljedica teške akutne respiratorne infekcije. Osoba je bila starije životne dobi, i imala više komorbiditeta hroničnih nezaraznih bolesti.\nIz bolnica u Republici Srpskoj je prijavljeno da su u prve tri sedmice 2019. godine zbog teških akutnih respiratornih infekcija hospitalizovane 74 osobe. Od pacijenata koji su testirani, 33 su bila pozitivna na virus A(H1)pdm09, dok je jedan pozitivan uzorak bio sa primarnog nivoa zdravstvene zaštite iz grupe oboljenja sličnih gripu.\nInstitut za javno zdravstvo Republike Srpske svakodnevno prati epidemiološku situaciju u Republici Srpskoj i regionu, kao i informacije Evropskog centra za kontrolu bolesti i Svjetske zdravstvene organizacije. U toku je prikupljanje podataka iz svih zdravstvenih ustanova u Republici Srpskoj za četvrtu nedjelju koji će javnosti biti dostupni početkom sljedeće sedmice, prenosi Fokus\nTeme:bolnice, gripa, RS, smrtni slučaj


Foto: NBA/Twitter | Vašington sjajnom igrom do 2-2 protiv Toronta\nN.N. 23.04.2018 08:39\nToronto je potpuno kontrolisao utakmicu i početkom trećeg perioda imao je maksimalnih 14 poena viška (54:40), međutim, Vašington je serijom 18:4 izjednačio i najavio veliku borbu do kraja. Gosti iz Kanade su odbili ovaj napad i na nešto manje od 8 minuta prije kraja vodili su sa 90:82, ali u drugom dijelu posljednje četvrtine "čarobnjaci" su potpuni dominirali.\nVašington je najprije novom serijom 8:0 izjednačio na 90:90, a potom još jednom 12:2 za 104:96 definitivno prelomio utakmicu 22 sekunde pre kraja.\nBredli Bil je predevodio svoj tim sa 31 poenom (10/19 iz igre, 5/7 za tri), uz 5 skokova, Džon Vil je bio sjajan sa 27 poena (10/24 iz igre, 0/1 za tri), 6 skokova i 14 asistencija, dok su Marćin Gortat i Oto Porter Junior dodali po 12.\nKKI "Vrbas" iz Banjaluke pobjednik Kupa BiH\nBoston savladao Majami i smanjio zaostatak\nLejkersi poveli 3:1 u seriji


DAN DRŽAVNOSTI: Sretenje, praznik crkve i države | I ♥ KIKINDA\nHome Vesti DAN DRŽAVNOSTI: Sretenje, praznik crkve i države\nDAN DRŽAVNOSTI: Sretenje, praznik crkve i države\nDan državnosti Srbije praznuje se dva dana 15. i 16. februara\nPovodom Dana državnosti u subotu će u zgradi Generalnog sekretarijata predsednika Republike, biti održan svečani prijem, najavila je danas Služba predsednika za saradnju s medijima.\nSrbiji stigle brojne čestitke\nČestitke od Dodika, Đukanovića, Mukerdžija…Indijski predsednik Pranab Mukerdži čestitao je predsedniku Srbije Tomislavu Nikoliću i srpskom narodu Dan državnosti, uz poruku da dve zemlje vezuje dugogodišnje prijateljstvo i podrška u vezi sa pitanjima od suštinskog značaja, saopštila je indijska ambasada u Beogradu.\n“U ime Vlade i naroda Indije, kao i u svoje lično ime, imam veliko zadovoljstvo da uputim srdačne čestitke i najlepše želje Vašoj ekselenciji i prijateljskom narodu Srbije povodom Dana Državnosti”, naveo je indijski predsednik u čestitki. Predsednik Mukerdži je istakao da Indiju i Srbiju vezuju dugogodišnje prijateljstvo i saradnja koje obeležavaju međusobno razumevanje i podrška po pitanjima od suštinskog interesa.\nCrnogorski premijer Milo Đukanović uputio je danas čestitku srpskom kolegi Ivici Dačiću, povodom Dana državnosti Srbije, navodeći da je pred Crnom Gorom i Srbijom period jačanja sveobuhvatne saradnje.\n“Crna Gora i Srbija, u duhu tradicionalno dobrih i prijateljskih odnosa, razvijaju dinamičnu i sadržajnu bilateralnu saradnju, kao i intenzivan i svestran politički dijalog, a evropska integracija i komunikacija u regionalnim okvirima, ostaju naše čvrste zajedničke odrednice”, naveo je Đukanović.\nOn je, kako je saopšteno iz crnogorske vlade, izrazio uverenje da je pred Crnom Gorom i Srbijom vreme prosperitetne saradnje, realizacije zajedničkih projekata i valorizacije brojnih ekonomskih i svih drugih potencijala.\nPredsednik RS Milorad Dodik čestitao je predsedniku Srbije Tomislavu Nikoliću Dan državnosti, ocenivši da je Srbija, ostvarivši napredak u procesu evropskih integracija, dodatno učvrstila svoju poziciju na unutrašnjem, regionalnom i međunarodnom planu.\n“Veoma nas raduje napredak koji je Srbija postigla u procesu evropskih integracija, pokazana snaga i sposobnost u rešavanju pitanja od državnog i nacionalnog interesa, čime je dodatno učvrstila svoju poziciju na unutrašnjem, regionalnom i širem međunarodnom planu”, naveo je Dodik u čestitki.\nPoželevši Nikoliću i građanima Srbije nastavak političkog i ekonomskog jačanja države i društva, Dodik je ocenio da je stabilna i prosperitetna Srbija od najvišeg interesa i za RS.\nMinistar odbrane Nebojša Rodić čestitao je svim pripadnicima tog ministarstva i Vojske Srbije 15. februar- nacionalni praznik Sretenje i Dan državnosti .\nRodić je u čestitki istakao da “taj dan ne obeležava samo kontinuitet državnosti već i potvrdu temeljne osnove našeg vekovnog opredeljenja za slobodu, mir, toleranciju i saradnju sa svim narodima i državama”.\n“Ponosno sećanje na dan donošenja prvog Ustava Kneževine Srbije i početka borbe za državnost predstavljaju nadahnuće i zalog za današnje generacije u očuvanju temeljnih vrednosti našeg društva, uz istovremenu primenu najviših standarda savremenih evropskih država”, naveo je on.\nPredsednik Privremenog organa Beograda Siniša Mali čestitao je Dan državnosti Predsedniku Srbije Tomislavu Nikoliću i građanima Beograda i Srbije.\n“Čast mi je i zadovoljstvo da predsedniku Republike Srbije i svim građanima Beograda i Srbije čestitam Dan državnosti. Na dan kada slavimo državnost naše Republike, obeležavamo godišnjicu Prvog srpskog ustanka koji je označio početak naše borbe za slobodu i godišnjicu proglašenja Sretenjskog ustava kojim je Srbija postala moderna i demokratska država, uveren sam da će naredne godine doneti sreću i prosperitet Srbiji i svim našim građanima”, navodi se u čestitki Malog.\nPrevious articleSrpska Crnja: Začas roba stiže u Temišvar\nNext articlePriznanja najboljim proizvođačima vina


Profesorica Wu Ling gostovala na televiziji i radiju Nikšić\n/ Rektorat Institut Konfucije /Vijesti /Profesorica Wu Ling gostovala na televiziji i radiju Nikšić\nProfesorica kineskog jezika Wu Ling sa Instituta “Konfucije” na UCG gostovala je na radiju i televiziji Nikšić, gdje je predstavila Institut “Konfucije”, kurseve kineskog jezika, programe i rezultate učenja u Nikšiću.\nWu Ling je kazala da se časovi kinskog daju na Institutu “Konfucije”, biznis inkubatoru kao i u srednjoj školi u Nikšiću. Profesorica je upoznala javnost sa terminima održavanja kurseva kineskog jezika i načinom na koji se zainteresovani kandidati mogu prijaviti.\nGovoreći o rezultatima učenja, profesorica Wu Ling napomenula je da su svi kandidati koji su prošle godine pohađali HSK i HSKK dobili sertifikate. Pored toga, Stefan Eraković, koji je putovao u Kinu da bi učestvovao na završnom krugu takmičenja “Kineski most” za inostrane studente, jedan je od učenika kineskog jezika u Nikšiću. Tokom takmičenja, on je ostvario zapažen rezultat i dobio stipendiju u trajanju od jednog semestra u Kini. Takođe, dobio je sve poene na testu iz HSK2. Nikola Šćepanović, koji je dobio stipendiju da studira na Univerzitetu Shanghai Jiao Tong, takođe je iz Nikšića.\nTokom intervjua na radiju, na pitanje da li postoji starosna granica za učenje kineskog jezika, profesorica Wu Ling rekla je da ne postoji starosna granica i da kineski mogu učiti kako djeca uzrasta vrtića tako i roditelji koji kineski uče zajedno sa svojom djecom. Sa osnovnim školama i vrtićem u Nikšiću pregovara se oko držanja kurseva kineskog jezika.\nNa kraju, profesorica Wu Ling rekla je da joj se dopada Nikšić i zahvalila se na gostovanju na televiziji i radiju.


USPS: Problemi privatizacije objekata u vlasništvu PIO fonda u banjama Srbije - Penzin\nPočetna Magazin Godine USPS: Problemi privatizacije objekata u vlasništvu PIO fonda u banjama Srbije\nUdruženje sindikata penzionera Srbije se u ime svih 1.700.000 penzionera najoštrije protivi najavljenoj rasprodaji imovine RF PIO, kroz privatizaciju banjskih lečilišta u Republici Srbiji, čiju su izgradnju kroz doprinose finasirale generacije današnjih penzionera.\nOvim otvorenim pismom Vladi Republike Srbije i rukovodstvu RF PIO želimo da ukažemo na više činjenica zbog kojih je najavljena privatizacija Specijalnih bolnica u banjskim lečilištima, kako protivzakonita i protivpravna, tako i štetna i nedopustiva sa dalekosežnim posledicama, kako po zdravlje stanovništva u Republici Srbiji, tako i za prirodan lekoviti faktor i prirodna bogatstva.\nSpecijalne bolnice za rehabilitaciju i banjska lečilišta u Republici Srbiji su i do sada bile na meti tajkuna i raznih belosvetskih „investitora“ koji su pokušali još 2007. godine da pod dirigentskom palicom tadašnjeg ministra Mlađana Dinkića i Agencije za privatizaciju, privatizuju i rasprodaju banje u bescenje. Razlog tome je bio kranje jednostavan – Specijalne bolnice za rehabilitaciju u banjama nisu samo objekti i zgrade, već i izvori lekovite i termalne vode, zemljište i prirodna bogastva. Dakle, nešto što nema cenu i predstavlja esenciju jednog naroda.\nTadašnje rukovodstvo RF PIO je uz punu podršku svih penzionera, koji su kroz doprinose, bez učešća države, u potupnosti finansirali izgradnju svih objekata Specijalnih bolnica, kao i uz podršku sindikata i poslodavaca, sprečilo njihovu privatizaciju, odnosno prodaju u bescenje, sa porukom da imovinu penzionera koja je stvarana generacijama niko ne može uzurpirati, pa ni država.\nRepublički fond PIO je danas vlasnik 16 kapitalnih objekata u banjskim lečilištima, s tim što će i preostalih desetak Specijalnih bolnica u najskorijem roku biti u njegovom vlasništvu, te se naglas pitamo ko je ovlastio rukovodstvo Fonda da može raspolagati imovinom penzionera i ko je ovlastio Vladu Republike Srbije da prodaje nešto što nije u državnoj svojini.\nTakođe pitamo direktorku RF PIO Draganu Kalinović, ko je ovlastio da u ime Fonda izjavljuje da Fond nema kapacitete da upravlja banjama koje su u vlasništvu Fonda. Ko je ovlastio da govori u ime svih penzionera čija se imovina pokušava uzurpirati, ko je ovlastio da u javnost iznosi stavove suprotne Odlukama i Zaključcima Upravnih odbora Fonda koji su donošeni u poslednjih deset godina, a odnose se na očuvanje imovine RF PIO.\nOvim otvorenim pismom želimo blagovremeno da upozorimo kako rukovodstvo RF PIO tako i Vladu Republike Srbije da predmet prodaje i privatizacije ne može biti privatna svojina, te da će svaki pravni posao koji se zaključi bez saglasnosti vlasnika, a to su penzioneri čija su sredstva uložena u banjska lečilišta, biti ništav i neće moći da proizvodi pravno dejstvo.\nIstovremeno ovim otvorenim pismom stavljamo do znanja i upozoravamo sve potencijalne „investitore“ , kako domaće tako i strane koji bi da kupe banje u Republici Srbiji bez saglasnosti stvarnih vlasnika nepokretnosti, da su u pitanju ništavi pravni poslovi, koji ne zastarevaju, te da se u budućnosti neće moći pozivati na savesnost jer su ovim otvorenim pismom blagovremeno upozoreni na štetne posledice takvih pravnih poslova.\nIstovremeno ukazujemo Vladi Republike Srbije da Udruženje sindikata penzionera Srbije nije protiv modernizacije banja i podizanja klaliteta njihovih usluga na viši nivo, ali ne na način kako je to zamišljeno putem tajkunske privatizacije.\nUpravni odbor RF PIO je još 2012 godine na predlog Radne grupe za restruktuiranje Upravnog odbora Fonda usvojio „Polazne osnove za restruktuiranje PIO Fonda“ u okviru kojih je predviđeno aktivno učestvovanje Fonda u pogledu upravljanja Specijalnim bolnicama za rehabilitaciju na način koji bi Fondu donosio prihod, koji bi zajedno sa ostalim prihodima od imovine RF PIO smanjilo dotacije i rasteretilo budžet Republike Srbije.\nTom prilikom su utvrđene smernice razvoja RF PIO kroz njegovu imovinu i predloženi načini kako prihodovanja Fonda od svoje imovine, tako i finansiranja kapitalnih objekata za koje su neophodne investicije, kroz dokapitaliciju ili strateško partnerstvo, ali bez prodaje imovine Fonda.\nNaime, nenovčani kapital Fonda u vidu zgrada i zemljišta koji poseduje u svojini bi bio udeo koji bi Fond uneo u strateške investicije, čime bi se omogućilo kako očuvanje Fondove imovine, tako i zajedničko upravljanje Specijalnim bolnicama i raspolaganje njihovim prihodima.\nNesposobnost rukovodstva RF PIO da pomenute odluke usvojene od strane Upravnog odbora Fonda sprovedu u delo u poslednjih 4 godine od kada datiraju pravosnažne presude kojima je utvrđeno vlasništvo Fonda na Kuršumlijskoj banji, Zlataru, Čigoti, Banji Koviljači, Sokobanji itd. ne bi trebalo da kao cenu plaćaju penzioneri rasprodajom njihove imovine, već rukovodstvo RF PIO koje nije bilo kadro, ni sposobno da banjska lečilišta koja su u vlasništvu Fonda stavi u funkciju i ostvaruje prihod.\nOvim otvorenim pismom želimo da ukažemo i na štetne posledice po zdravlje stanovništva Republike Srbije ukoliko bi došlo do privatizacije banjskih lečilišta. Specijalne bolnice za rehabilitaciju su naime građene namenski sa ciljem prevencije invalidnosti i rehabilitacije što je omogućilo širokoj populaciji stanovništva, kako radnika tako i penzionera lečenje, rehabilitaciju, očuvanje i unapređenje njihovog zdravlja.\nPrivatizacijom Specijalnih bolnica zdravstveni standard stanovništva bi se spustio ispod svakog minimuma i onemogućio bi njihovu zdravstvenu zaštitu u vidu lečenja i rehabilitacije. Prodajom banjskih lečilišta građani Republike Srbije bi ostali uskraćeni postoperativnih, posttraumatskih i sl. vidova rehabilitacije što im je danas omogućeno na osnovu doprinosa za zdravstveno osiguranje koje se uplaćuje Republičkom fondu zdravstvenog osiguranja. Takvim činom bi bolesnici nakon bolničkog lečenja bili upućivani svojim kućama, a ne na rehabilitaciju iako bi to bilo nužno sa aspekta njihovog potpunog oporavka i ozdravljenja.\nNajavljena privatizacija je nedopustiva i sa aspekta rasprodaje prirodnih bogastava i resursa Republike Srbije, te slobodno možemo reći da ne postoji slična država u svetu koja bi bila spremna na rasprodaju svog nacionalnog blaga, kao što se to već godinama pokušava u Republici Srbiji putem privatizacije banjskih lečilišta.\nSpecijalne bolnice u Republici Srbiji nisu građene slučajno na mestima gde se nalaze, već su lokacije izabrane na osnovu temeljnih studija najvećih balneoloških stručnjaka i profesora medicinskog fakulteta.\nIzvori termalne i lekovite vode u Vranjskoj banji gde je temperatura vode 96 stepeni, u Kuršumlijskoj banji gde je njena temperatura 67 stepeni, ruža vetrova u Sokobanji koje nema nigde u Evropi, vazdušno – klimatska lečilišta na Zlataru, Čigoti, lekovito blato i prirodni gas u Bujanoviačkoj banji itd… bi najavljenom privatizacijom Specijalnih bolnica došla u privatne ruke, iako bi se naizgled privatizovali samo objekti Specijalnih bolnica.\nIzvori vode, a pogotovo ako je ta voda termalna i lekovita kao što je to slučaj u našim banjskim lečilištima, predstavljaju neprocenjivo bogastvo i resurse budućnosti čija će cena stalno rasti, te čudi upornost Vlade Republike Srbije da preko privatizacije Specijalnih bolnica, a nakon toga davanja novopečenim vlasnisima koncesija ili dugororočnog zakupa na izvorima zdrave, pijaće, lekovite i termalne vode čija se izvorišta nalaze na zemljištu Specijalnih bolnica se liši svog nacionalnog blaga.\nTakođe nas čudi zbog čega prioritet za najavljenu privatizaciju od strane Vlade Republike Srbije imaju Specijalne bolnice u Bujanovačkoj, Vranjskoj, Kuršumlijskoj i Sijerinskoj banji, kada se one nalaze na jugu Srbije i u pograničnom pojasu. Da li su prilikom njihovog prioritetnog odabira za privatizaciju pored napred navedenih zdravstvenih i lekovitih faktora koji predstavljaju nacionalno blago uzeti u obzir i bezbednosni faktori, kada imamo u vidu da se u pomenutim oštinama sve više od strane stranih lica kupuje zemlja.\nImajući sve napred navedeno u vidu, obraćamo se Vladi Republike Srbije, Upravnom odboru RF PIO i celokupnoj javnosti Republike Srbije ovim otvorenim pismom sa željom da ukažemo na svu pogubnost najavljene privatizacije Specijalnih bolnica i banjskih lečilišta u Republici Srbiji, kao i na štetne posledice po Republiku Srbiju, Republički fond za penzijsko i invalidsko osiguranje kao i na celokupnu populaciju i građane Republike Srbije.\nOvim povodom USPS uputio je i zahteve nadležnim organima, institucijama, medijima koje možete pročitati klikom ovde.\nTags:banjebolnicedržavaekonomijalečilištaprivatizacija banjaspecijalne bolniceturizamUdruženje sindikata penzionera Srbije USPSzdravstvo


Dani slovenačkog filma u Pančevu: Publika zadovoljna, festival i sledeće godine - Minority News\nU Pančevu je 18. decembra uspešno završena ovogodišnja revija filmova koji su bili prikazani u okviru programa „Dani slovenačkog filma”.\nZa četiri dana prikazano je ukupno osam filmova od kojih su četiri bila kratkometražna i četiri dugometražna. Selektor festivala bio je naš poznati reditelj Dragomir Zupanc koji je u saradnji sa Slovenačkom kinotekom iz Ljubljane obezbedio premijerno prikazivanje filmova koji su ove godine bili na filmskom festivalu u Portorožu.\nOrganizatori ovog programa bili su Društvo Slovenaca „Sava” iz Beograda, Dom omladine Pančevo i Udruženje Slovenaca „Logarska dolina” iz Pančeva. Ljubomir Radovanović, urednik filmskog programa pančevačkog Doma omladine, istakao je da je ovogodišnja revija bila uspešna, da je selekcija filmova bila zanimljiva i da su se filmovi dopali probirljivoj pančevačkoj publici. Takođe je dodao da će tokom naredne godine biti još filmova iz Slovenije, da će se uspostaviti saradnja sa Slovenačkom kinotekom iz Ljubljane i da je planirano da se ova manifestacija ponovo održi krajem sledeće godine u dvorani „Apolo” pančevačkog Doma omladine koja ispunjava sve uslove za održavanje ovakvog programa.\nDragomir Zupanc, selektor festivala, izjavio je da je veoma zadovoljan saradnjom sa pančevačkim Domom omladine i Udruženjem Slovenaca „Logarska dolina”. Pohvalio je odličnu organizaciju i sve saradnike koji su omogućili da slovenačke filmove vidi publika u Beogradu, Nišu, Novom Sadu, Pančevu i Vršcu. Za sledeću godinu planirano je da festival bude održan po prvi put i u Kovinu, kao i u još nekim gradovima u Srbiji gde ima slovenačkih udruženja.\nJosip Veber, predsednik pančevačkog Udruženja Slovenaca „Logarska dolina”, rekao je da ova manifestacija ima veliki kulturni značaj za Slovence u Pančevu i da će sledeće godine u njenoj organizaciji uzeti učešće još veći broj članova, ali i gostiju iz Slovenije. On je takođe naglasio da će početkom sledeće godine u Pančevu biti prikazan film o Ivanu Cankaru koji je nedavno premijerno prikazan u Sloveniji.\nIzvor: Nacionalni savet Slovenaca\nOznake:\tDani slovenačkog filma u Pančevu, Dom omladine Pančevo, Društvo Slovenaca „Sava”, Udruženje Slovenaca „Logarska dolina“


Sultan i zlatna ribica - Ivan Torov - Peščanik\nIako se, posle još jednog ubedljivog izbornog debakla, smatralo da je gotov, da mu nema spasa, da je zreo za političku penziju, da bi mu bolje bilo da dostojanstveno prizna poraz svoje izolacionističke, antievropske politike, Vojislav Koštunica se svojski trudi da sve to demantuje. Možda njegova postizborna mešetarenja nekima liče na poteze očajnika, koji se hvata za slamku opstanka na političkoj sceni Srbije, ali lider DSS-a pokušava (i uspeva) da se nametne – maltene kô neki sultan, koji je vladine prostorije pretvorio u svoje privatne odaje. U njima sultan prima stranačke lidere, kombinuje, izigrava šefa države, premijera i mandatara. On se ponaša kao gospodar, uveren da mu nepodnošljive političke okolnosti, kojima je sam najviše kumovao, daju ovlašćenje da i dalje određuje sudbinu Srbije. I prirodno pravo da mu drugi dolaze na poklonjenje.\nKoštuničina predstava, gde on igra suverena koji se pita o svemu, svodi se na to da se on po ko zna koji put naruga izbornoj volji građana tako što će amortizovati i relativizovati izborni trijumf Tadićeve koalicije. A kako se budemo odmicali od 11. maja, taj trijumf treba da bude marginalizovan i, konačno, poništen. To mu, na žalost proevropskog dela javnosti, za sada polazi za rukom, koliko zbog gospodske inertnosti i komocije lidera liste za evropsku Srbiju i uverenja da im izborni rezultat (102 mandata) garantuje formiranje vlade, toliko i zbog prebrzog zaključka evropske diplomatije da je u Srbiji trijumfovao proevropski kurs. Solana, Ren i društvo potcenjuju činjenicu da je biračko telo Srbije apsolutno pocepano. Samim tim, oni potcenjuju i opasnost od „demokratske“ restauracije režima od pre 5. oktobra.\nSada se dobro vidi šta se događa kada se jednom rigidnom, vlastoljubivom i preambicioznom (a neuspešnom) političaru, sklonom izrazito autoritarnoj vladavini, predaju u ruke najvažnije poluge vlasti – od državne bezbednosti i policije do najuticajnijih medija. Vidi se i efekat kohabitacije i „velikodušnosti“ glavnog političkog partnera (sada rivala), Tadića i DS-a. Samoproglašenom „nacionalnom spasitelju i mesiji“ time je omogućen široki manevarski prostor, koji on sada koristi da bi izbegao plaćanje pune cene svog izbornog i vlastodržačkog kraha.\nSkoro fanatična Tadićeva opsednutost Koštuničinom „državničkom veličinom“ sada mu se obija o glavu. I pravo je čudo kako lideri izborno najuspešnije koalicije mirno, bez prevelikog uzbuđenja, skoro nezainteresovano posmatraju kako im Koštunica izvlači tepih ispod nogu i naglo uvećava radikalski korpus prelaskom DSS-a na poziciju desnog krila SRS-a. Koštuničina predizborna retorika, u kombinaciji sa nekim, blago rečeno, sumanutim potezima, pokazuje i s kojom se lakoćom postaje veći radikal od samoga Šešelja.\nSrbija se, bila toga svesna ili ne, našla u svojevrsnom paradoksu i velikoj nevolji: umesto da demokrate svoj trijumf pretvore u konačnu pobedu, sva je prilika da će „ovi drugi“ svoj poraz pretočiti u konačni trijumf. Tu se većinska proevropska volja birača matematičkom računicom, trgovinama i ucenama – ako se u međuvremenu DS ne „probudi“ – lako može pretvoriti u vladajuću koaliciju nacionalističkih partija, koje bi onda mogle preuzeti apsolutnu vlast. Najpre u Beogradu, koji je finansijska kičma vlasti nad Srbijom, a potom i u Nemanjinoj 11.\nUlog u ovom već uveliko započetom osvajanju vlasti preveliki je da bi se prepustio slučaju, odnosno da bi se oni koji su dobili najveće poverenje građana i dalje ponašali komotno, ponavljajući frazu: „Ko hoće sa nama, otvorena su mu vrata, ali pre ulaska mora dobro da izbriše cipele.“\nPatriotsko-nacionalističke stranke odolele su svim iskušenjima proevropske tranzicije. One ne kriju zadovoljstvo zbog toga što je 5. oktobar gurnut u muzej zaborava. Ali njihovi pravi motivi mnogo su prozaičniji: kako se dočepati vlasti, velikih para, kapitalnih projekata i javnih preduzeća, najrelevantnijih državnih institucija moći: vojske, tajnih službi, policije, medija, i kako učvrstiti već uspostavljene monopole – od ekonomije, preko politike, do (zlo)upotrebe tajnih dosijea.\nUpućeniji kažu da se u svemu ovome, za razliku od Koštunice, Nikolića i Dačića, Tadić ne snalazi baš najbolje. Ili zato što ne može da se oslobodi nekih zabluda, a već naseda na nove, ili zato što, uprkos velikoj podršci, nije dorastao situaciji nakon 11. maja. Učinio je sve da od sebe blagovremeno odbije proevropske grupacije u drugim strankama i manjinskim zajednicama, što zbog lične sujete i netolerantnosti u okviru istog programskog opredeljenja, što zbog želje da po svaku cenu pobedi u trci zvanoj „ko je ovde najveći Evropljanin“. Tako je prva prilika da se, uz malo više napora i volje, formira istinski proevropska vlada – olako propuštena.\nDok Koštunica radi na tome da po treći put sedne u premijersku fotelju (iz koje nije ni ustajao), u Demokratskoj stranci i koaliciji oko nje naprosto ne znaju šta im valja činiti. Oni su zatečeni silinom kojom je Koštunica sa radikalima krenuo u ofanzivu preotevši im inicijativu i poništivši njihovu prednost. Odjednom su iznenađeni najavom da će radikal Vučić preuzeti Beograd i „razočarani“ time što LDP nije osvojio veći broj mandata (a sve vreme kampanje distancirali su se od njega). Oni računaju na Mađare, a iz Subotice javljaju da ih Tadić „još nije kontaktirao“. Oni se oslanjaju na „ohrabrujući trend“ jačanja proevropske klime u zemlji, a čine mnogo toga da iznevere proevropske glasače. Kao da očekuju da njihov posao obavi neko drugi: Solana, Ren, Janša, neko u Briselu, Vašingtonu i Moskvi.\nOli Ren je nedvosmisleno poručio da bi proevropska Srbija do članstva u EU išla kraćim putem. Tadić je uveren da nema te „unutrašnje sile“ (udruženi Koštunica i Nikolić) koja bi mu već „dobijene karte otela iz ruku“. Zato se valjda i ne pretrže u potrazi za koalicionom formulom, koja neće biti puka proevropska imitacija.\nVoljom dela biračkog tela, Socijalistička partija Srbije postala je hit stranka bez koje je nemoguće formirati vladu, pa je pridobijanje naklonosti naslednika Miloševićevog lika i dela postalo glavna preokupacija suprotstavljenih tabora. To je učinilo ponižavajućim status koalicije Za evropsku Srbiju koja, u nedostatku „odgovarajućeg“ partnera za preuzimanje vlasti, jednu staru, ideološki rigidnu partiju, koja se ničeg, ama baš ničeg iz svoje „slavne“ prošlosti nije odrekla, nastoji da predstavi kao „reformisanu, podmlađenu, proevropsku, socijaldemokratsku grupaciju“ koja se ni po čemu bitnom ne razlikuje od Demokratske stranke.\nLider SPS-a je do samih izbora zagovarao tvrd antievropski stav, osporavao potpisivanje SSP-a, tražio formiranje tzv. patriotske vlade narodnog jedinstva (SRS, DSS-NS, SPS), a bogme, nije se ustezao ni od toga da sugeriše upotrebu oružanih snaga za odbranu Kosova. Takva partija je sada postala „zlatna ribica“, koju bi svi da upecaju kako bi im ispunila samo jednu želju – da osvoje vlast. „Ribica“ se malo koprca, premišlja, javno i tajno pregovara, ali joj svakako godi to što se, eto, osam godina posle Miloševićevog pada, njegova politika vraća na srpsku političku scenu na velika vrata, kroz koaliciju sa Koštunicom i Nikolićem, ili Tadićem, svejedno.\nIvica Dačić je političar sa mnogo „putera na glavi“ i zato je, s pravom, sva pažnja domaće i strane političke javnosti usmerena ka dilemi – hoće li se SPS (i koalicija oko nje) zaista prilagoditi novim okolnostima, da li će njena „nova garnitura“ iskoristiti priliku da „opere“ svoju prošlost, pogura Srbiju ka Evropi i ispuni svoj davnašnji san o članstvu u Socijalističkoj internacionali. Jednim, za sada neizvesnim, DA Borisu Tadiću, ona sve to može da ostvari. SPS samo treba da posluži lideru DS-a na isti onaj način na koji je poslužio prvoj Koštuničinoj vladi, bez obaveze da išta suštinski promeni u svom soc-nacionalnom identitetu.\nKoštuničina strana, međutim, računa na to da su Dačićevi gresi iz bliže i dalje prošlosti (poslednji – afera „kofer“) dovoljno „impresivni“ da bi ga se ucenilo i „privolelo“ njihovom carstvu. Spreman je i aranžman kojim bi se simulirala radikalsko-deesesovska spremnost da se „pregovara“ sa EU, po cenu i da Koštunica lično, „a ne neki tamo Đelić“, ponovo potpiše SSP. Pod drugačijim uslovima, dabome. A da se istovremeno unutar Srbije nastavi sa politikom (samo)uništavanja i (samo)izolacije, pri čemu će „ravnotežu“ održavati nacional-patriote, najekstremnije nacionalističke grupacije, tajkuni i monopolisti sa patriotskim predznakom i, pre i posle svih – RTS, Politika, tabloidi i BIA.\nDemokratska stranka je sada objektivno na velikim mukama. Prilika za savez sa LDP-om i manjinama je propuštena, pa joj je SPS „jedini prihvatljivi partner“. Time DS klizi ka pretećem „minskom polju“. Zbog eventualne (manje izvesne) koalicije sa Dačićem, Krkobabićem i Palmom, proevropska javnost Srbije treba da živi u stalnom strahu od toga da će cena toga dila biti previsoka, to jest da će joj biti nametnuto tzv. pomirenje dve Srbije, a da za razorenu bivšu Jugoslaviju, ratove, nacionalističko ludilo, izgubljenu budućnost generacija niko neće platiti račun. Sve zato da bi Tadić dobio odličje „Najevropljanina“.\nU (izvesnijem) slučaju formiranja treće Koštuničine vlade sa SPS-om pak, Demokratska stranka i njen lider će neminovno morati da ponesu teret istorijske odgovornosti za uludo prokockanu ogromnu podršku koju su dobili 11. maja, prepuštenu na milost i nemilost onima koji su upropastili ovu zemlju.\nVeoma neugodna situacija, u to nema sumnje, ali krivicu ne treba svaljivati na birače. Ovoga puta oni su pokazali veću zrelost od svoje političke elite.


Izvor: Studio B arhiva vesti 08.01.2016 - Naslovi.net\nVesić: Učiniti sve da maloletne osobe ne mogu da kupe alkohol »\nGrađani Beograda alkoholna pića mogu da kupe kad god požele, jer je 6. januara zvanično ukinuta zabrana prodaje alkohola noću. Gradski menadžer Goran Vesić kaže za Blic da je Odluka o ukidanju zabrane nedavno doneta. Vesić kaže za Blic da je… »\nDan Republike Srpske »\nCentralna proslava Dana Republike Srpske (RS) i svečana akademija pod nazivom "Zavet slobodi" biće održani 9. januara, u sportskoj hali "Borik" u Banjaluci. Prisustvovaće premijer Srbije Aleksandar Vučić i srpski patrijarh Irinej. Predsednik RS… »\nMuškarca udarila struja »\nU Beogradu je sinoć i prethodnog dana bilo mirno bez saobraćajnih nesreća, ali je tokom noći broj intervencija Hitne pomoći bio nešto povećan. Portparol Hitne pomoći Nada Macura kazala je da je rano jutros u 03 sata i 29 minuta na želežničkoj… »\n08.01.2016 Studio B, kategorije


Srpska i Srbija zajedno žele stati u kraj otimačini u FBiH: Vlasnike imovine traže i u Australiji - FILTER\nSrpska i Srbija zajedno žele stati u kraj otimačini u FBiH: Vlasnike imovine traže i u Australiji\nNačin na koji u FBiH kroje zemljišne knjige prijeti da Srbi ostanu bez tamošnje zemlje i imovine, a da bi se tome stalo u kraj Srpska i Srbija zajedničkim snagama nastojaće da dođu do što više stvarnih vlasnika, da ne bi bespovratno ostali bez ognjišta.\nVlasništvo nad imovinom u FBiH ima oko 400.000 Srba, a najveći broj ih se iselio u Srbiju, dok je određeni dio rasut širom svijeta. Do problema je došlo kada je FBiH počela sa harmonizacijom zemljišno-knjižnih listova u FBiH i gdje, za razliku od Republike Srpske, ne praktikuju slanje poziva svakom upisanom vlasniku i posjedniku da bi mogao da zaštiti svoja prava i bude upisan tamo gdje postoji pravni osnov u novoj evidenciji, već broj parcele objavljuju u službenim glasnicima.\nO imovini Srba u FBiH i pomoći koju može da pruži Srbija razgovarano je u srijedu u Beogradu na sastanku direktora Uprave za saradnju s dijasporom i Srbima u regionu pri Ministarstvu spoljnih poslova Srbije Arno Gujona sa direktorom Republičke uprave za geodetske i imovinsko-pravne poslove (RUGIPP) Bosiljkom Preradović i koordinatorom Vlade Srpske za rad kancelarija RUGIPP-a za stručnu i pravnu pomoć izbjeglim i raseljenim licima iz FBiH Đorđem Radanovićem.\nGujon je nakon sastanka na društvenim mrežama naveo da je prema popisu iz 1991. u FBiH živjelo 541.000 Srba, a da njih 400.000 još polaže prava na zemljište u okviru entiteta te da je dobio informaciju da pokretanjem procesa osnivanja novog katastra postoji opasnost od pokušaja prenosa srpske imovine na BiH, ukoliko se polagač prava na vrijeme ne javi.\n– Ovo pitanje je od izuzetne važnosti za naš narod u Federaciji, ali i za Republiku Srpsku. Razmotrili smo mogućnosti delovanja po osnovu ovog pitanja i u narednim danima ću obavestiti o merama koje ćemo preduzeti kao uprava – naveo je Gujon nakon sastanka.\nRadanović je, s druge strane, za “Glas Srpske” poručio da nema roka u kojem FBiH treba da završi cijeli taj posao, ali da se mora djelovati, jer su i na malom uzorku napravljeni veliki problemi, kada je riječ o imovini Srba u tom dijelu BiH.\n– Želimo da preko Uprave za dijasporu, dođemo do Srba koji su porijeklom iz FBiH, a žive izvan i Republike Srpske, Srbije, FBiH, odnosno širom Evrope, Amerike, Australije, jer nemaju pojma o tome da FBiH pravi nove zemljišne knjige, usklađuje katastre bez pravih vlasnika i nosilaca prava, jer, naravno, ne čitaju ovdašnje dnevne novine i službene glasnike, gdje nadležni objavljuju te informacije – istakao je Radanović, koji je i predsjednik Odbora Srba u FBiH.\nSa Gujonom je razgovarano i o mogućnostima za potpisivanje protokola za saradnju RUGIPP-a i uprave, a novih sastanka o ovoj temi trebalo bi da bude u narednim danima.\n– Obećao je da će uraditi sve što može i kao čovjek i rukovodilac uprave da dođemo do što više ljudi i da ti isti sačuvaju svoju imovinu – rekao je Radanović i dodao da je od 1.860 katastarskih opština u FBiH urađeno njih oko 240.\nZaštita imovinskih prava Srba u FBiH je bila i tema nedavno održane konferencije u Trebinju, na kojoj je iskazan značaj saradnje institucija Republike Srbije i Srpske. RUGIPP je ranije objavio javni poziv licima koja polažu prava na nepokretnosti u FBiH sa kontaktima regionalnih kancelarija koje pružaju stručnu pravnu pomoć, a koje se nalaze u Mrkonjić Gradu, Banjaluci, Bijeljini, Zvorniku, Istočnom Sarajevu i Nevesinju.\nTags: Arno Gujon Đorđe Radanović imovina FBiH\nPrethodna UEFA zvanično ukinula pravilo gola u gostima\nSledeća I danas meteoalarm, moguće nevrijeme


Kako se navodi, incident se dogodio 11. maja ove godine, tokom utakmice između Dinama i Spartaka iz Subotice.\n- Predsednik i trener FK Dinamo Vranje, gospodin Dragan Antić, pretukao je na poluvremenu utakmice igrača Luku Ratkovića, zadavši mu udarce otvorenim šakama u predelu leve i desne strane glave, pred brojnim svedocima. Pored navedenog, gospodin Dragan Antić čupao je za kosu i cimao napred-nazad igrača Luku Ratkovića, unosio mu se u lice, vređao ga i upućivao pogrdne reči, a nakon toga polomio inventar u svlačionici i zadao još nekoliko udaraca u predelu glave igraču Luki Ratkoviću, a sve navedeno zbog nezadovoljstva igrom igrača Luke Ratkovića u prvom poluvremenu gore pomenute utakmice. Zbog pretrpljenog fizičkog napada, uznemirenosti, nesanice i straha od ponovnog susreta sa predsednikom i trenerom FK Dinamo Vranje gospodinom Draganom Antićem, igrač Luka Ratković bio je prinuđen da se javi u zdravstveni centar na dijagnostiku i dalje lečenje - navodi se u saopštenju.\nKako se dodaje, sindikat profesionalnih fudbalera „Nezavisnost“ najoštrije osuđuje bilo kakvu vrstu nasilja u sportu.\n- Javno pozivamo nadležne državne organe kao i nadležne organe Fudbalskog saveza Srbije da najoštrije kazne predsednika i trenera FK Dinamo Vranje gospodina Dragana Antića za ovaj do sada nezapamćen incident u našem sportu - dodaje se.


Gradska uprava Zenice dobila sistematizaciju u skladu sa EU standardima - Portal 072info\nU skladu sa Pravilnikom o unutrašnjoj organizaciji gradskih službi danas je oko 70 uposlenika Gradske uprave Zenica raspoređeno na nove radne zadatke. Na taj način i službeno je počela implementacija Odluke o organizaciji rada službi Grada Zenice u skladu sa standardima Europske unije.\n“Sistematizacija je rađena uz podršku eksperata EU i Zenica je prva jedinica lokalne samouprave u BiH koja je uradila sistematizaciju po osnovu analiza opterećenosti svih radnih mjesta. Cilj je da budemo još efikasniji, da poboljšamo usluge građanima ali i budemo istinska podrška privrednicima i potencijalnim investitorima kojima smo obećali da će u Zenici moći u najkraćem mogućem roku dolaziti do potrebnih dozvola”, kaže Fuad Kasumović, gradonačelnik Zenice.\nRealizacija nove sistematizacije bila je jedna od tema današnjeg kraćeg razgovora gradonačelnika Kasumovića sa ambasadorom Lars Gunnar Wigemarkom, šefom Delegacije Evropske unije u BiH.\nPrethodni članakSmokve regulišu probavni sistem i metabolizam, a odlična su zamjena za šećer\nSljedeći članakPoznat termin utakmice između Turske i BiH


U renoviranoj Palati pravde, pred Višim sudom u Beogradu, u utorak, 5. novembra, trebalo bi da počne suđenje suđenje Zoranu Marjanoviću, optuženom za svirepo ubistvo supruge Jelene 2. aprila 2016. godine u Borči.\nMarjanović se na pripremnom ročištu u septembru izjasnio da negira krivicu, a detaljnu odbranu će izneti na suđenju.\nOn od početka ovog slučaja negira da je ubio suprugu, koja je bila pevačica narodne muzike.\nTužilaštvo ga tereti da je 2. aprila 2016. godine ubio suprugu Jelenu na nasipu u Borči, dok je u neposrednoj blizini mesta zločina bila i njihova maloletna ćerka, koja je tog popodneva sa njima došla na nasip Crvenka u Borči.\nOn se od 12. juna 2018. brani sa slobode, pošto mu je tog dana Apelacioni sud ukinuo pritvor, u kojem je bio 10 meseci. Bio je uhapšen 15. septembra 2017. godine, godinu i po od ubistva.\nI pre toga je bio privođen, ali je nakon ispitivanja u policiji i na poligrafu puštan zbog nedostatka dokaza.\nPre hapšenja je u više navrata u medijima govorio o ubistvu, a učestvovao je i u jednom televizijskom rijaliti programu.


Održana završna priredba PU "Dragoljub Udicki" | Ami Naxi Radio 89.7Mhz\nOdržana završna priredba PU „Dragoljub Udicki“\nDanas je na otvorenim terenima Sportskog centra „Jezero“ održana završna priredba kikindskih predškolaca, na kojoj su učestvovala deca iz svih 18 vrtića sa teritorije našeg grada.\nPredškolsko obrazovanje ove godine u Kikindi i okolnim selima završila su 432 deteta:\n–Ovo je veoma važan dan, kako u njihovim tako i u životima roditelja, ali i mojih kolega vaspitača. Zajedničkim snagama uspeli smo da završimo jednu važnu fazu u životu, i da dovedemo predškolce do momenta kada nastavljaju školovanje u drugom smislu – rekla je Svetlana Milić, direktorica PU „Dragoljub Udicki“, i zahvalila roditeljima na poverenju, deci poželela uspeh u daljem životu i školovanju, a vaspitačima čestitala na uspešno obavljenom poslu.\nSredinom maja završen je upis u Predškolsku ustanovu, a 480 dece ići će u vrtiće na teritoriji našeg grada od naredne školske godine:\n–Najveće interesovanje bilo je za jasleni uzrast, što ide u prilog tome da je zaposlenost roditelja porasla i da mladi ljudi imaju potrebu za našim uslugama. Nadamo se da ćemo do septembra meseca uspeti da tako formiramo grupe, da svima izađemo u susret – rekla je Milić.\nDogađaju je prisustvovala i Stanislava Hrnjak, predsednica Skupštine grada, koja je istakla da je završna priredba predškolaca divna manifestacija koju će deca dugo pamtiti:\n–Kao što ne zaboravimo nikad svoje vaspitače, tako nam i događaji koji obeleže kraj tog dela detinjstva i lepog druženja ostaju u sećanju. Naša predškolska ustanova je primer inovativnosti i kako na jedan poseban način obeležiti ovako lepe događaje – rekla je Hrnjak, i poželela deci u lično i u ime lokalne samouprave, da budu pametni, uspešni, posvećeni i da se bore za sebe i svoje drugare.\nKnjiževno veče i otvaranje letnjeg bioskopa u četvrtak u Biblioteci\nNajslađi promoteri pozvali Novosađane i Zrenjanince na „Dane ludaje“\nDragana Mirković za Ami: „Očekujem da se svi odlično provedemo u Kikindi“\n„Kikindska zlatna jesen“ 21. septembra na Starom jezeru


Gorki list uz zvezde evropskog filma - ESQUIRE.RS\nPovodom održavanja godišnje sednice board-a Evropske filmske akademije, a na inicijativu i u organizaciji Dubravke Lakić, filmskog kritičara i člana EFA iz Srbije, proteklog vikenda Srbija je imala čast da u Beogradu ugosti najpriznatije evropske reditelje, producente I filmske kritičare. Za najveća imena evropskog filma, Gorki List I Filmski centar Srbije u Jugoslovenskoj kinoteci upriličili su svečanu dodelu nagrada koju je otvorio ministar kultureVladan Vukosavljević, dok je kreator brenda Gorki list, Vojin Đorđević, imao čast da direktorki Evropske filmske akademije, Marion Doering, uruči priznanje za doprinos evropskom filmu.\n“Brend Gorki list godinama podržava umetnike i umetnost i uveren sam da ćemo još dugo koračati u tom pravcu. Negujemo prave vrednosti i zato smo ove godine deo board meetinga Evropske filmske akademije. Zajedno smo uspeli da filmsku Evropu dovedemo u Srbiju. Posebno sam srećan što uručujem ovo priznanje gospođi Doering” istakao je Vojin Đorđević.\nDirektor Jugoslovenske kinoteke, Jugoslav Pantelić, uručio je rediteljki Agnješki Holand,čiji se filmovi čuvaju u ovoj ustanovi, nagradu “Zlatni pečat kinoteke”, koji je svojevremeno dobio i njen slavni kolega Vim Venders.\nDolazak evropskih kinematografa, okupio je sve značajne ljude iz filmske industrije u Srbiji, uključujući Gorana Paskaljevića, Lordana Zafranovića, Srdjana Karanovića, Srdana Golubovića, Emira Kusturicu i mnogedruge.


Ko i kako bira vina u restoranima? - vino.rs\nnedelja, 10 jun 2012 17:38\nvinska karta restorana,\nZa početak, treba znati da vinske karte u ugostiteljskim objektima prave vlasnici, somelijeri, menadžeri i distributeri vina. U praksi to izgleda ovako: vlasnici novootvorenih restorana i klubova prvo na pregovore kod pravljenja vinske karte zovu najveće vinarije koje posluju na našem tržištu (Rubin, Plantaže, Tikveš, Čoka...) i od njih traže novac ili veće količine gratis vina da bi se njihovo vino našlo na vinskoj karti u periodu od godinu dana. Od tih vinarija se obično traže i frižideri, čaše, košulje i kecelje za konobare, jer vlasnici znaju da te vinarije imaju najviše sredstava za marketing i da su spremni da ulože u objekat ukoliko je na dobrom mestu i ukoliko procene da će prodavati dosta vina. Naravno, ukoliko je restoran ili klub u Beogradu, cena je duplo veća nego kod sličnog mesta u Novom Sadu ili Nišu, dok je u ostalim gradovima cena „ulistavanja“ dosta niža. Izuzetak su turistička mesta, poput Zlatibora, gde je cena dolaska na vinsku kartu veoma visoka.


Koga Soroš „pomaže“ u Britaniji - Sputnjik Srbija\n22:04 13 Jun 2021\n09:45 08.02.2018 (osveženo 10:50 08.02.2018) Preuzmite kraći link\nAmerički milijarder Džordž Soroš dao je kroz svoje fondacije oko 450.000 evra grupi „Najbolje za Britaniju“, koja se zalaže za odlaganje „bregzita“, saopštio je predsedavajući ove grupe Mark Malok Braun.\n„Fondacije Džordža Soroša, zajedno sa drugim velikim donatorima, dale su značajne doprinose našem radu. Kroz svoje fondacije on je dao 450.000 evra“, rekao je za Rojters Malok Braun.\nGrupa „Najbolje za Britaniju“ zalaže se za odlaganje „bregzita“ i ponovno održavanje referenduma o članstvu u Evropskoj uniji.\n„Smatramo da britanski narod zaslužuje da ima konačnu odluku o dogovoru o ’bregzitu‘, i verujemo da je država obmanuta. Ovo je demokratski i patriotski pokušaj da povratimo našu budućnost i pozdravljamo pomoć iz mnogih krugova“, naveo je predsedavajući.\nSorošev portparol zasad nije komentarisao vest o finansijskoj pomoći.\nBregzit, Džordž Soroš, Velika Britanija


Beta 27. januara 2022. 11:20\n„Sada će i MUP Kantona Sarajevo formirati jedinicu koja će imati jednu letelicu. Za tu nabavku predvidjeno je oko 12,3 miliona evra. Prošle jeseni planirano je da se ove godine obezbedi samo novac za pokretanje nabavke, ali u medjuvremenu odlučeno je da se ubrza procedura i glavnina novca zatražena je odmah“, dodaje se.\n„Vlada Federacije BiH u ovoj godini ući će u proces nabavke dva helikoptera i dva aviona Ertraktor AT-802. Za početnu fazu u budžetu je predvidjeno oko 15,4 miliona evra. Plan je da se formira avijacijska jedinica u sastavu Federalne uprave civilne zaštite primarno za protivpožarnu zaštitu“, navodi se u tekstu.


Drustvo - datum: 2019-03-26 DIREKTORAT ZA VANREDNE SITUACIJE APELOVAO NA GRAĐANE\nIlustracija Ne paliti vatru na otvorenom\nDirektorat za vanredne situacije MUP-a uputio je apel građanima da ne pale vatru nekontrolisano na otvorenom prostoru, ističući da je prethodnih dana registrovan veliki broj požara na otvorenom prostoru koji su pričinili određenu materijalnu štetu.\n– U periodu od 22. do 24. marta došlo je do pojave 130 požara na otvorenom prostoru koji su u najvećem broju slučajeva izazvani od strane građana prilikom čišćenja imanja – upozorili su iz Direktorata.\nKažu da je naročito bilo kritično na području opština Danilovgrad, Kolašin, Budva, Nikšić, kao i Glavnog grada Podgorica.\n– Direktorat za vanredne situacije apeluje na građane da ne vrše nekontrolisana paljenja na otvorenom prostoru, već da ukoliko imaju potrebe za spaljivanjem određenog otpadnog materijala o tome obavijeste službe zaštite i spasavanja u njihovim opštinama, kako bi se te aktivnosti obavile na kontrolisan i bezbjedan način. Takođe, molimo građane da iskoriste mogućnost prijavljivanja nastanka požara i počinilaca na broj 112 Direktorata za vanredne situacije – pozvali su iz MUP-a.


Svjesno i polako tonemo u dužničko ropstvo, jer ovaj novac se ne koristi namjenski u poboljšanje mogućnosti da vraćamo dugove, poručio Čavalić\nPiše: Erdin Halimic 08.05.2021\nZABRINJAVAJUĆE Entiteti se zadužuju više od milijardu KM!\nGrađani oba entiteta morat će vraćati kredite koje podiže vlast\nEkonomisti u BiH bili su negativno iznenađeni kad se RS na Londonskoj berzi zadužila skoro 700 miliona maraka. Međutim, ništa bolje planove nema ni Federacija.\nNaime, prema nedavno objavljenom kalendaru aukcija vrijednosnih papira Vlade FBiH za drugi kvartal ove godine, ovaj entitet zadužit će se za 620 miliona KM.\nKalendar aukcija vrijednosnih papira u FBiH\nPrema usvojenom budžetu Federacije za 2021. godinu, bruto potrebe Vlade FBiH za zaduživanjem na domaćem tržištu iznose 620 miliona KM.\nNaime, nakon što je na početku godine apstinirala, FBiH ide u pojačano zaduživanje na unutrašnjem tržištu dužničkim vrijednosnim papirima. Nakon aukcije održane 27. aprila, kada je prodajom sedmogodišnjih obveznica prikupila 30 miliona KM za finansiranje budžetskih rashoda, Vlada FBiH zakazala je novu aukciju - i to trezorskih zapisa - u planiranom iznosu od 50 miliona KM. Na aukciji, koja je zakazana za 11. maj, bit će ponuđeni šestomjesečni zapisi nominalne vrijednosti 10.000 KM po zapisu.\nDakle, osim 27. aprila i 11. maja, aukcije su planirane i 8. juna (zaduženje za 30 miliona KM), 15. juna (50 miliona KM), 22. juna (50 miliona KM) i 29. juna (30 miliona KM). I to je samo za drugi kvartal ove godine, a ostaje da se vidi koliko će se Federacija zadužiti u trećem i četvrtom kvartalu.\nEkonomista Admir Čavalić za „Avaz“ je kazao da se radi o očekivanom scenariju zaduženja budući da još nema ništa od novog aranžmana s Međunarodnim monetarnim fondom (MMF).\n- S druge strane, MMF-u se ne žuri, jer oni traže reforme zauzvrat za novac. Na kraju godine zaduženje entiteta će porasti i više od milijardu i po KM. MMF traži reformu sektora javnih kompanija i tu je posebno fokus na FBiH - pojasnio je Čavalić.\nČavalić: MMF traži reformu sektora javnih kompanija\nDodao je da je problematično to što se očekuje globalni rast kamatnih stopa, a na šta je upozorio i MMF.\n- To je problematično naročito za države poput BiH jer se kod nas očekuje vrlo nizak rast ekonomije u ovoj godini. Predviđanja su da će to biti oko 2,8 posto. To je zamka u koju možemo upasti. Dakle, svjesno i polako tonemo u dužničko ropstvo, jer ovaj novac se ne koristi namjenski u poboljšanje mogućnosti da vraćamo dugove. Izbjegavamo bolne ekonomske reforme, dakle, svjesno idemo u dužničko ropstvo - naglasio je Čavalić.\nFBiH dužna više od 6 milijardi KM\nUkupan dug u FBiH na dan 31. decembar 2020. iznosio je 6 milijardi i 168 miliona KM ili 27,93 posto BDP-a, od čega se 80,78 posto od ukupnog duga odnosi na vanjski (4 milijarde i 982 miliona KM) i 19,22 posto na unutrašnji dug (milijarda i 185 miliona KM).\n02.05.2021 u 11:52\nZabranjen prevoz eksplozivnih materija na području Federacije BiH\n01.05.2021 u 07:02\nFederacija BiH Republika Srpska Zaduživanje Krediti Admir Čavalić


SEEbiz.eu / RS / Grupa za slobodu medija zatražila prestanak urušavanja sloboda medija u Srbiji\nGrupa za slobodu medija Slaviša Lekić Tamara Skrozza Ana Brnabić\nDatum objave: 19.11.2017. - 17:04:30\nBEOGRAD - Predstavnici Grupe za slobodu medija održali su danas na više punktova u centru Beograda akciju deljenja letaka i razgovora s građanima u okviru koje su ih obevestili o zahtevima za prestanak urušavanja slobode medija u Srbiji koje su pre nekoliko dana predali premijerki Ani Brnabić.\nNa štandu na Trgu Republike, predsednik Nezavisnog udruženja novinara Srbije (NUNS) Slaviša Lekić rekao je da je najvažniji deo akcije da novinari podsete gradjane da ne mogu da normalno funkcionišu bez slobodnih medija i istinitih informacija, šta god privatno mislili o novinarima.\nGovoreći o sastanku sa Anom Brnabić, Lekić je rekao da postoji džentlemenski sporazum da se o detaljima sastanka ne govori u javnosti 10-15 dana, kako bi se premijerki dalo vremena da odgovori na novinarske zahteve, ali da primećuje da se neki drugi članovi Vlade nisu držali svog dela dogovora.\nNovinarka Vremena Tamara Skroza (Skrozza) rekla je na štandu na Terazijama da su novinari želeli da gradjane upoznaju s detaljima sastanka sa premijerkom, jer oni nisu imali prilike da se o tome informišu u medijima već su samo mogli da čuju interpretacije predstavnika vlasti.\nOna je rekla da zahvaljujući "političkim pritiscima, nepotizmu, korupciji i čistom bezobrazluku" vlast još nije primenila zakone iz oblasti medija koje je sama donela i dodala da nema nikakve koristi od usvajanja najboljih zakona na svetu ukoliko se oni ne poštuju.\nSkroza je, medjutim, ocenila da su novinari uprkos političkim, ekonomskim pa i fizičkim pritiscima vlasti u poslednjih nekoliko nedelja uspeli da se aktiviraju i da je to nešto što uliva odredjeni optimizam.\n"Makar smo pokazali da smo živi, a i to je uspeh u odnosnu na period od pre nekoliko meseci", rekla ja ona.\nNa štandu u Knez Mihailovoj ulicu, novinarka nedeljnika Vreme Jovana Gligorijević ocenila je da slobodni i profesionalni mediji ne postoje zbog novinara već zbog gradjana i društvenog interesa i da novinari akcijom žele i da podsete Vladu da nije primenila značajan deo medijskih zakona koje je sama usvojila.


Licenca za kriptovalute – Executive Consultancy\nLicenca za kriptovalute\nLicenca za kriptoval ...\nKao prva zemlja u svetu digitalnog života, Estonija je pionir kada je u pitanju usvajanje novih tehnologija. Estonija je bila jedna od prvih zemalja čija je vlada usvojila blockchain tehnologiju u svoje javne e-usluge. Takođe je bila jedna od prvih zemalja koja je ponudila poslove sa licencom za kriptovalute.\nBudući da je Estonija članica EU, dobijanje licence u Estoniji omogućava preduzećima da nude svoje usluge u svim ostalim državama članicama.\nExecutive Consultancy ima iskustvo u obezbeđivanju licence za kriptovalute u Estoniji. Naš posvećeni tim profesionalaca pomoći će vam u prikupljanju potrebne dokumentacije i provest će vas kroz čitav postupak sticanja licence za kriptovalute.


Lomio KRST na srpskoj crkvi, umro u NAJGORIM MUKAMA, a njegovu porodicu stigla STRAŠNA KAZNA!\nBožja kazna stigla je Albance koji su pre 14 godina skrnavili i palili srpske svetinje na Kosovu. Alem Kurti, koji je lomio krst na srpskom manastiru umro je 2015. godine u prištinskoj bolnici u teškim mukama, posle borbe s rakom koji mu je razorio jetru i pluća.\nPred smrt je, kažu, trpeo nesnosne bolove, a istu sudbinu sada proživljavaju njegova sestra i roditelji. Od Kurtijeve smrti Albanci s Kosova se, kažu srpski sveštenici, plaše i da priđu pravoslavnim svetinjama bojeći se kletve.\n– Rada Vujović, jedna od dvadesetak Srba preostalih u urbanom delu Kosova Polja, kaže da je tog 17. marta 2004. godine celo Kosovo Polje bilo u plamenu. Ona se zatekla u zgradi Unmik policije u Prištini, a Srbima je rečeno da ni po cenu života ne izlaze iz prostorija.


GORENJE veš mašina W8543 - Idealno.rs\nPočetna / Bela tehnika / Pranje i sušenje / Mašine za veš / GORENJE veš mašina W8543\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za GORENJE veš mašina W8543 i izberi najbolju. Mašine za veš iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda GORENJE W8543 i vidi da li ti odgovara ili pogledaj druge proizvode brenda GORENJE. Opis i tehnički podaci proizvoda GORENJE W8543 se mogu razlikovati od onih u internet prodavnici u kojoj obavljaš kupovinu. GORENJE veš mašina W8543 je dostupan u prodavnici Eurotehna, Tehnoring, Volim Svoj Dom po ceni, koja je navedena pored svakog prodavca u meniju "Prodavnice".\nGarantne uslove za GORENJE veš mašina W8543 proveri u prodavnici u kojoj nameravaš da obaviš kupovinu. Slika za GORENJE W8543 je simbolična, zato se pre kupovine u prodavnici uveri da je proizvod isti.\nVuna, Ručno pranje, Pamuk Posebni programi:BioWash, UltraWhite, PerfectBlack, NightWash, Sport, Eco program, UltraWhite, PerfectBlack, PerfectBlack, MyFavorite,predpranje, ispiranje, omekšavanje, izbacivanje vode, ceđenje, eco program 30°C\nSensoCARE , Inovativni dizajn bubnja OptiDrum , Zapremina bubnja: 64 l Zvučni signal, SterilTub - antibakterijski program , Pumpa STOP , Sensor IQ tehnologija (SensoCare): TotalWeight Control ,Eco sistem , Sigurnost i dugotrajnost: DuraHeat izdržljiv


U Domu mladih Centra za kulturu Goražde otvorena izložba pod nazivom „Mostovi na krivoj Drini“\nU povodu obilježavanja 22. marta- Međunarodnog dana voda i Dana rijeke Drine\nU okviru programa obilježavanja 22. marta- Međunarodnog dana voda i Dana rijeke Drine, danas je u organizaciji Arhiva iz Užica (Srbija) i Arhiva Bosansko-podrinjskog kantona Goražde, u Domu mladih Centra za kulturu Goražde, otvorena izložba fotografija i dokumenata, autora Željka Markovića pod nazivom „Mostovi na krivoj Drini“.\n„Prvi moj utisak dok sam radio na izložbi jeste lepota Podrinja, lepota i obala i predela kroz koje reka Drina prolazi. Nažalost, tu je njena i tragična metafora koju nosi pored ove geografske lepe, jer je bila kroz istoriju uvek granica civilizacija, čak i u doba Rimskog carstva. Pored svih tih prepreka, ljudi su uvek nastojali da ih prevaziđu i pređu i sudbinu ljudi koji žive s obe strane reke negde su odslikavali ti mostovi. Nažalost, koliko su puta građeni, mnogi su toliko puta i rušeni. Dok budete gledali izložbu, videćete na svakom panou ima po stih neke pesme koja govori o reci Drini i te pesme o njoj su upravo oni mostovi koje niko još uvek nije srušio i koji uvek neprekidno vezuju ljude koji žive s obe njene strane“, riječi su autora izložbe Željka Markovića.\n„ Na ovoj izložbi poput đerdana redaju se mostovi na Drini, od Buk Bijele do utoka Drine u rijeku Savu. Na rijeci Drini, u BiH je 16 mostova i svaki od njih ima svoju istoriju i svoju priču, koju možemo smjestiti i u opštu priču o rijeci koju često pominjemo kao „ krivu“ Drinu – kazala je na otvaranju izložbe Taiba Mehmedbegović, direktorica Arhiva BPK Goražde.\nPovodom ovog veoma značajnog datuma, održano je i literarno takmičenje učenika o temi „Goražde kraj Drine sanja“, a najboljim su danas uručene i nagrade.\nAutorica najuspješnijeg rada na konkursu Centra za kulturu je učenica četvrtog razreda Mješovite srednje škole „Enver Pozderović“ Amila Crljenković.\nDrugu i treću nagradu takođe, su osvojile učenice iz ove škole Azra Husejnović i Melisa Geca.


Agencija predstavlja Jajce na Međunarodnom sajmu turizma u Sarajevu - JU „Agencija za kulturno-povijesnu i prirodnu baštinu i razvoj turističkih potencijala grada Jajca“\nAgencija predstavlja Jajce na Međunarodnom sajmu turizma u Sarajevu\nJU “Agencija za kulturno-povijesnu i prirodnu baštinu i razvoj turističkih potencijala grada Jajca” od 08. do 11. 05. 2014. predstavljati će Jajce na sajmu turizma u Sarajevu. Ovaj zanimljiv sajam, pod nazivom Međunarodni dani turizma Sarajevo 2014, okupio je izlagače iz cijelog svijeta. Možemo se pohvaliti da su ostvareni mnogi kontakti sa agencijama iz Bosne i Hercegovine, koji su dali obećanje da će već ove sezone dovesti turiste u Jajce. Mnogi posjetioci sajma su odali priznanje Agenciji i pohvalili dekoraciju štanda. Pored Agencije u Sarajevu, Jajce predstavlja, Hotel Turist 98 i Hotel Plivsko jezero.\nUskoro više informacija foto i video materijala na našoj web stranici.


SJAJNA VEST. Od 01.jula EU ukida roaming za Balkanske zemlje\n6. februara, 2021 Vesti iz Sveta Napišite komentar\nOno što je započeto 01.jula 2019.godine kada su cene roamnig usluga drastično smanjene, nastavlja se 01.jula 2021.godine. Naime neće više postojati naplaćivanje mobilnih telefonskih usluga između zemalja Evropske unije i zemalja Balkana.\nTo znači da ćete vašim telefonskim brojem iz Evropske unije moći da bez dodatnih troškova telefonirate, šaljete SMS poruke ili koristite internet u Srbiji zajedno sa Kosovo i Metohijom, Albaniji, Severnoj Makedoniji, Crnoj Gori i Bosni i Hercegovini. Ali isto tako neće biti naplaćivanja roaming usluga ako iz ovih zemalja Balkana koristite broj telefona u Evrospkoj uniji.\nOvo je jedna sjajna odluka, donešena aprila 2019.godine koja će stupiti na snagu 01.jula ove godine.\nTagovi: Balkan - evropska unija - roaming


Koliko (ne) znamo o narkomaniji - Roditelj Portal\nHome Narkomanija Koliko (ne) znamo o narkomaniji\nPosted By: Jovana Stojanovićon: novembar 22, 2010 In: NarkomanijaNo Comments\nUkorenjena pogrešna verovanja o problemu narkomanije i dalje su prisutna u našem društvu, pokazalo je istraživanje sprovedeno u Srbiji, Crnoj Gori i Bosni i Hercegovini, koje je sprovela Specijalna bolnica za bolesti zavisnosti „Vita“ iz Novog Sada.\nPrema rečima Milana Vlaisavljevića, autora projekta i direktora bolnice „Vita“, dobijeni rezultati pozivaju na oprez i odlučnije angažovanje celokupnog društva jer postojeći rizici negativnih trendova širenja problema nisu umanjeni.\n„Posledice ovakvog stava u slučaju pojave problema najčešće jeste neadekvatan pristup rešavanju problema, što dovodi do gubitka vremena i brojnih bezuspešnih pokušaja lečenja“, kaže Vlaisavljević.\nSvega 44 odsto je onih koji ne prave razliku između lakih i teških droga. Nejasan stav u vezi sa tim u praksi roditelje najčešće čini podložnijim manipulacijama i „gledanjem kroz prste“, što može da značajno poveća rizik od razvoja problema.\nMeđu tipične predrasude spada i razmišljanje da je narkomanija neizlečiva. Istraživanje „Vite“ pokazuje da samo 44 odsto roditelja u Srbiji smatra da je narkomanija izlečiva. Predrasude na ovom nivou, produžavaju momenat odluke onima kojima se problem desio da krenu sa lečenjem, a kasnije otežava i resocijalizaciju, ako društvo ne prihvata, ne veruje u mogućnost nečijeg povratka u normalne životne tokove.\nŠto se tiče izvora informisanja, roditelji se ubedljivo najviše informišu o narkomaniji putem medija (49 odsto), a 25 odsto njih izvor informacija nalazi među prijateljima. Iznenađuje veoma nizak procenat informisanja od strane lekara – svega u devet odsto slučajeva i škole, svega pet odsto.


Posle 40 godina: Žene u Iranu mogu na stadion - Sportklub\nPosle 40 godina: Žene u Iranu mogu na stadion\nFudbal ostalo Autor:Nikola Novaković9. okt. 201920:51\nViše od 40 godina žene nisu smele da prisustvuju fudbalskim mečevima u Iranu, a pošto je FIFA zapretila islamskoj državi zbog politike koja je samo muškarcima dozvoljavala pristup fudbalskim utakmicama, doneta je odluka po kojoj će i žene moći da gledaju mečeve.\nSveštenstvo u je toj zemlji zaključilo da je boravak žena na sportskim priredbama štetan zbog „muške atmosfere i poluodevenih muškaraca.“\nDogađaj koji je naveo FIFA da reaguje i naloži Iranu da promeni pravila o dolasku žena na utakmice bilo je samospaljivanje devojčice koja je to uradila iz straha da ne ode u zatvor jer se obukla kao dečak da bi igrala na utakmici.\nŽene su brzo reagovale i kupile oko 3.500 hiljada karata za meč kvalifikacija za Svetsko prvenstvo u Kataru 2022. godine koju će Iran igrati u četvrtak protiv Kambodže na ogromnom stadionu Azadi, koji može da ugosti oko 100 hiljada fanova. Interesantno, „Azadi“ na farsi jeziku znači – sloboda.\n„I dalje ne mogu da verujem da ću moći da gledam uživo. Toliko dugo sam pratila sport, bila u tom svetu, ali sam sve morala da gledam na televiziji. Volela bih da žene imaju jednaku slobodu kao muškarci i da mogu svuda slobodno da se kreću“, rekla je Raha Purbakš, sportska novinarka, koja će biti jedna od žena na stadionu tokom utamice.\nOd islamske revolucije 1979. godine nije postojao zvanični zakon koji je ženama branio prisustvo fudbalskim stadionima, ali se takva praksa strogo poštovala. U nekoliko navrata ograničen broj žena prisustvoao je mečevima, ali je to često nalazilo na neodobravanje lokalne javnosti.\n'Taking back what's ours': Iran's women to attend historic match https://t.co/8C9CwWNsOe pic.twitter.com/qTkfFwbbht\nFIFAfudbalska reprezentacija Irana\nPatrik za treći uzastopni trijumf Gambe\nGol Tadića protiv Lajpciga, pogađali i Depaj i Žiru


Vesti online / Sport / Ostali sportovi / Vujasinović: Mala prednost Zvezdi, ali idemo na pobedu\nVujasinović: Mala prednost Zvezdi, ali idemo na pobedu\nTrener vaterpolista Partizana Vladimir Vujasinović kazao je da je Crvena zvezda u maloj prednosti pred sutrašnji "večiti derbi", ali da će njegov tim ići na pobedu.\n"Zvezda je dobar i uigran tim, sa odličnim trenerom. Imaju po meni najboljeg igrača na svetu - Andriju Prlainovića. Igrački bi im dao malu prednost, ali to nije izgovor, jer želimo pobedu", rekao je Vujasinović za sajt vaterpolo vesti.com.\nVaterpolisti Zvezde i Partizana sastaće se sutra u 17.15 na plivalištu Sportskog centra Tašmajdan u utakmici 6. kola prvenstva Srbije.\nTrener crno-belih ocenio je da će pobednika odlučiti ekipa koja bude imala više strpljenja.\n"Odlučiće strpljenje. Ekipa koja ne padne pod uticaj atmosfere imaće veće šanse za pobedu", istakao je Vujasinović.\nOn je dodao da je zadovoljan učinkom svog tima u dosadašnjem toku sezone.\n"Zadovoljan sam onim što smo uradili do sada. Sa ovom utakmicom i duelom protiv Segeda u sredu (u Ligi šampiona) završavamo prvi deo sezone i idemo na kraći odmor. Posle toga nas očekuju pravi izazovi", rekao je Vujasinović.\nSavić: Pred "Delijama" smo uvek u prednosti\nTrener vaterpolista Crvene zvezde Dejan Savić rekao je da njegova ekipa sa nestrpljenjem očekuje večiti derbi sa Partizanom i da se svakako nada pobedi.\n"Slede nam dve izuzetno bitne utakmice, prvo Partizan u prvenstvu, pa duel sa Olimpijakosom sa kojim se borimo za drugo mesto u grupi Lige šampiona. Velika je stvar što se derbi vraća na veliki vrata u srpski vaterpolo, ali nikako ne smemo da isključimo značaj bodova koji su mnogo važni", rekao je Savić, koji se složio sa nekadašnjim saigračem iz reprezentacije, sada trenerom Partizana Vladimirom Vujasinovićom, da je Zvezda igrački u blagoj prednosti, pre svega što u sastavu ima najboljeg igrača na svetu Andriju Prlainovića.\n"Slažem se sa Vladom da smo u blagoj prednosti, jer ćemo sigurno igrati pred puno naših navijača i očekujem spektakl na Tašmajdanu. Ipak, mislim da te tehničko-taktičke stvari neće rešiti pobednika, nego će slaviti ekipa koja brže prebrodi početnu psihološku krizu", dodao je Savić.\nVaterpolo šampionat Srbije\nVATERPOLO Prlainović: Verujem u pobedu nad Pro Rekom


Marković iduće sedmice u parlamentu\nPredsjednik Vlade dodatno će pričati o svim mjerama koje su preduzete u borbi sa virusom korona\nSa današnjeg zasijedanja, Foto: Screenshot\nPredsjednik Skupštine Ivan Brajović najavio je da će naredne sedmice biti održan premijerski sat na kojem će predsjednik Vlade Duško Marković dodatno pričati o svim mjerama koje su preduzete u borbi sa virusom korona.\nOn je kazao da je on tražio Informaciju o do sada preduzetim aktivnostima na suočavanju sa epidemijom COVID 19 kako bi parlament bio upoznat sa preduzetim mjerama, kao i budućim aktivnostima i strategijom izlaska iz socijalne, ekonomske i zdravstvene krize.\nPoslanici su počeli da raspravljaju o Informaciji o do sada preduzetim aktivnostima na suočavanju sa epidemijom COVID 19, koju obrazlaže potpredsjednik Vlade i predsjednik Nacionalnog koordinacionog tijela Milutin Simović.\nOn je kazao da je Crna Gora na vrijeme reagovala i adekvatno odgovorili na veliki obim aktivnosti za realizaciju mjera zaštite od širenja koronoavirusa.\nNuhodžić: Neće biti kompromisa i izuzetka, od čovjeka i njegovog života nema veće svetinje\nIvan BrajovićSkupština Crne GoreVlada Crne GoreDuško Markovićpremijerski sat


Mustafa Podržaćemo poljoprivrednike pogođene štetom u Vučitrnu - Vesti - MINISTRIA E BUJQËSISË PYLLTARISË DHE ZHVILLIMIT RURAL\nMustafa Podržaćemo poljoprivrednike pogođene štetom u Vučitrnu\nVučitrn, 02. septembra 2020. - Ministar poljoprivrede, šumarstva i ruralnog razvoja Besian Mustafa nastavio je sa posetama na terenu, da bipružao podršku poljoprivrednicima pogođenim štetom od grada-tuče i poslednjim kišama u našoj zemlji.\nTokom dana, ministar Mustafa, u pratnji gradonačelnika Vučitrna, Džafera Tahirija i poslanice Rrezarte Krasniqi, boravili u selima ove opštine, gde su bili detaljno informisani o šteti nanesenoj poljoprivrednim aktivnostima poljoprivrednika u ovom regionu.\n“Tokom ove godine poljoprivredni sektor pretrpeo je veliku štetu od grada-tuče i kišnim padavinama, koje se otežali aktivnosti našim poljoprivrednicima. Videći situaciju sa kojom se suočavaju, u kontinuitetu ćemo se zalagati za pružanje podrške za prevazilaženje prouzrokovane štete”, rekao je ministar Mustafa.\nMinistar Mustafa obavestio njih da zajedničke komisije između ministarstva i opština već obavlja svoj posao na identifikaciji i proceni štete od grada, koja će biti nadoknađena u okviru budžetskih mogućnosti ministarstva.


PARTIZANOVI PLANOVI ZA LETO: Napad na Milosavljevića i Evroligu | Ekspres.net\nPartizan ima velike planove za narednu sezonu. Prema nekoliko izvora, tim planira da preoblikuje sastav ekipe i da se vrati na veliku scenu u Evropi- Evroligu. Partizan je jedan od timova koji konkurišu za dobijanje specijalne pozivnice za sledeću Evroliginu sezonu i trenutno su, u odnosu na ostale, u najboljoj poziciji da dobiju jednu, navodi izvor blizak Sportandu.\nSa većim budžetom na tržištu, Partizan će najverovatnije izgledati sasvim drugačije na terenu sledeće sezone. Tim je jako blizu potpisivanja višegodišnjeg ugovora sa Draganom Milosavljevićem, navodi izvor blizak Sportandu. Poslednje dve sezone, Milosavljević je proveo u Unikahi, ali je izgleda spreman za povratak kući, gde je odigrao pet sezona (od 2010.-2015.)\nJedno je sigurno, Partizanu sledi naporno leto.\nPartizan Belgrade will pursue a Euroleague wild-card, on the court they’re very close to Dragan Milosavljevic, all the info via @paxer89https://t.co/ifSDrSvBGD\nODLUČIĆE TREĆA UTAKMICA: Partizan u dramatičnoj utakmici pobedio Zvezdu Cosa nostra Duleta Vujoševića NESVAKIDAŠNJA SITUACIJA: Španski komentator zapevao himnu Partizana (VIDEO) Partizan se pojačao: Renfro novi igrač kluba iz Humske


Vlada izdvojila dve milijarde bespovratne pomoći privredi – Okvir\nVlada izdvojila dve milijarde bespovratne pomoći privredi\nMinistarka privrede Anđelka Atanasković objašnjava da je reč o programu za nabavku opreme, podsticanje preduzetništva kroz razvojne projekte, programa podrške za započinjanje poslovanja i progama za mlade i žene preduzetnice, za koje se objavljivanje javnih poziva očekuje početkom februara.\nPrema njenim rečima, najviše novca, i to 1,55 milijardi dinara, izdvojeno je za nabavku opreme, od čega bespovratni deo može činiti 25 odsto sredstava za ovu namenu, 70 odsto se dobija od banke ili lizing kuće, a pet odsto sredstava obezbeđuje sama firma.\nJavni poziv za partnerske banke i lizing kuće koje obezbeđuju sufinasiranje u ovom programu očekuje se početkom februara, nakon čega će biti objavljen javni pozivi za mikro, mala i srednja preduzeća, preduzetnike i zadruge za dodelu bespovratne pomoći.\n„Rec je o kombinaciji bespovratnih sredstava koje čine do 20, odnosno 30 odsto investicije za privredne subjekte koji pripadaju četvrtoj grupi razvijenosti i povoljnog kredita Fonda za razvoj“, rekla je Atanaskovićeva.\nPo prvi put ove godine se realizuje program za podršku ženama i mladim preduzetnicima koji su početnici u poslovanju. „Za ovaj program, koji je namenjen ženama i mladima do 30 godina starosti, izdvojeno je 100 miliona dinara“, rekla je ministarka.\n„Mala i srednja preduzeća čine skoro 99 odsto srpske privrede i Ministarstvo kroz ove programe, koji su veoma povoljni u sadašnjim uslovima, nastoji da pomogne preduzećima“, kaže Atanasković.\nPregovori o proizvodnji ruske vakcine ‘Sputnjik V’ i u Srbiji\nŠvajcarska skinula Srbiju sa crvene liste rizičnih zemalja


KVANTITATIVNA OMLADINSKA POLITIKA U PRESTONICI NETRANSPARENTNOSTI – CK13\nKVANTITATIVNA OMLADINSKA POLITIKA U PRESTONICI NETRANSPARENTNOSTI\nU četvrtak, 26. decembra u Omladinskom centru CK13 održana je tribina pod nazivom “Iza otvorenih vrata – O omladinskim politikama u Novom Sadu” u okviru programa Svakodnevno je političko. Na ovoj tribini su govorili Nataša Ivaneža iz Doma b-612, Vukašin Grozdanović kao predstavnik OPENS-a, Milan Krilović iz Youth Festa, delegat Novosadskog omladinskog foruma i član Gradonačelnikovog saveta za mlade, kao i Dane Pribić iz Centra za razvoj demokratskog društva Europolis. Moderatori su bili Ozren Lazić i Damir Bojić iz kolektiva CK13.\nBudući da se u toku ovog meseca završava Omladinska prestonica Evrope, čiji je Novi Sad ovogodišnji nosilac, ovo je bila dobra prilika za razgovor o doprinosu ove titule u kontekstu poboljšanja uslova rada omladinskih organizacija i dobrobiti mladih. Takođe, pričalo se i o novim raspoloživim instrumentima omladinske politike poput Novosadskog omladinskog foruma (NOF), Gradonačelnikovog saveta za mlade, o konkursu za podršku realizacije programa i projekata kojim se ostvaruju ciljevi Lokalnog akcionog plana za mlade Grada Novog Sada, kao i o samoorganizovanju mladih mimo institucija.\nKoordinator projekta OPENS 2019, Vukašin Grozdanović, smatra da je trenutna situacija u omladinskom sektoru bolja nego 2015. godine, kada je pokrenuta inicijativa za dobijanje titule Omladinske prestonice Evrope: “Krajem 2015. je napravljena analiza na osnovu koje je pisana aplikacija Novog Sada za Omladinsku prestonicu koju smo dobili naredne godine. Nakon toga je formiran Novosadski omladinski forum, što je još jedan veliki kvalitet ovog projekta. Takođe, na našu inicijativu osnovan je i Gradonačelnikov savet za mlade, gde 5 od 13 članova bira NOF. Tokom ove godine imali smo i dva potprojekta – “Gradonačelnik otvara vrata” i “Premijerka otvara vrata”. Mislim da je OPENS napravio neki iskorak, otvorio prostor da se stvori neki sistem. Kada smo krenuli u proces, pozvali smo sve omladinske organizacije da nam budu partneri, isto tako smo otvorili i konkurs 2017. godine, gde se javilo 78 organizacija, a odobreno je 46 projekata. Izborili smo se i za omladinski centar na 1000 kvadrata koji će biti izgrađen, a tu su i kulturne stanice Svilara i Eđšeg, koje su imale 50% programa za mlade i programe koje su sprovodile omladinske organizacije.”\nProjekt menadžer novosadskog Youth Festa Milan Krilović na ovoj tribini je imao višestruku ulogu, kao delegat Novosaskog omladinskog foruma i kao član Gradonačelnikovog saveta za mlade. Krilović je predstavio kako funkcionišu ova tela i kako doprinose poboljšanju položaja mladih u Novom Sadu: “Omladinski forum je bio deo aplikacije za omladinsku prestonicu. Za početak je bilo važno da se taj plenum formira i da uopšte počne da radi. Od strane Grada je to telo shvaćeno kao neformalno, ali ipak reprezentativno i zainteresovano za omladinsku politiku u Novom Sadu. Gradonačelnikov savet za mlade je formiran kao neka vrsta pandana tom nacionalnom savetu za mlade i nakon toga mi ulazimo u procese izrade akcionog plana za mlade. Ipak, tokom 2019. godine Gradonačelnikov savet za mlade možda nije bio toliko aktivan koliko se očekivalo, nije održana ni jedna sednica, pa smo zato pokrenuli inicijativu da se to telo ponovo aktivira. Moje mišljenje je da mladi unutar svojih stranaka, bez obzira da li u poziciji ili opoziciji, uopšte ne znaju kako da se unutar toga izbore za neku vrstu svog saveta i kako da tu donose odluke. Možda je jedan od mehanizama da se mladi zadrže u zemlji i to da se oni već sa 15-16 godina uključuju u procese odlučivanja za koje će biti odgovorni.”\nDom kulture Dom b-612 postoji od 2015. godine, dakle isto koliko i inicijativa za Omladinsku prestonicu, ali njihova predstavnica Nataša Ivaneža kaže da za sve to vreme ima utisak da su ta dva postojanja potpuno paralelna i da nemaju nikakvih dodirnih tačaka: “Mi sada prvi put sedimo i pričamo javno sa nekim iz OPENS-a ili Youth Festa, što je dosta indikativno kada je reč o temi omladinske politike u gradu. Mi smo do sada promenili tri prostora, a prvi koji smo imali bio je u Kineskoj četvrti gde nismo imali nikakve uslove za rad, a tamo se sada planira Youth Creative Polis u okviru Evropske prestonice kulture. Mislim da to što smo pre imali nula, a sada imamo jedan omladinski forum nije nikakva kvalitativna promena. Mislim da OPENS jeste otvorio vrata, ali mislim da je morao i da “vuče za rukav” druge organizacije, jer na kraju krajeva dobija pare za to. Mora da postoji mnogo veća doza transparentnosti, osim na sajtu na koji niko ne ulazi i gde nisu promenjene čak ni slovne greške koje stoje već godinama. Propuštena je prilika da se stvori temelj na kojem će omladinska zajednica moći kasnije da funkcioniše. Što se tiče Evropske prestonice kulture tu imamo i politički problem za saradnju, s obzirom na to da su najviši državni predstavnici počasni članovi upravnog odbora. Ne možemo govoriti o kulturnim ili omladinskim politikama bez jasnog političkog određenja kakva su prebijanja tri studenta u Novom Sadu. Mislim da i u EPK i u OPENS-u pokušavaju da održe neku prividnu političku neutralnost, što mi u Domu vidimo kao problem.”\nDane Pribić iz Centra za razvoj demokratskog društva Europolis govorio je i o pozitivnim i o negativnim rezultatima koji su postignuti u prethodne tri godine: “Postavlja se pitanje o održivosti rezultata postignutih za ove tri godine. Postoje neke stvari pozitivne koje su nesporne, ali ono što je sporno jeste netransparentnost, počev od finansiranja pa do sprovođenja, kao i nedovoljna, tj. ograničena participativnost mladih. Omladinska politika u Novom Sadu se svakako ne može svesti samo na OPENS, ali u prethodne tri godine definitivno je podeljena između njih i Gradske uprave za sport i omladinu i pripadajuće Kancelarije za mlade. Ono što nalazimo sporno kod Gradske uprave jesu rezultati gradskih konkursa za mlade, jer pola budžeta ode organizacijama koje u realnosti ne postoje nigde osim na APR-u. Što se tiče Gradonačelnikovog saveta za mlade, to je prilično nefunkcionalno telo, njihove rezultate rada ne možemo naći nigde. Sporan je i rad komisija gde se nalaze predstavnici NOF-a, tražili smo zapisnike sa sednica njihovih komisija, ali ih nismo dobili. NOF je bio gotovo nevidljiv u javnosti prethodne tri godine. Konkretno u slučaju osude prebijanja aktivista u Novom Sadu, što je Europolis predložio, to je beskonačno odugovlačeno bez obzira što je na Forumu osuda usvojena tesnom većinom. Par meseci kasnije je održana izrežirana sednica foruma gde je broj organizacija koje su podržale osudu bio 0 (nula).” – zaključio je Pribić, a ni ovom prilikom nismo čuli osudu prebijanja trojice studenata, ni od predstavnika OPENS-a, niti od predstavnika NOF-a koji su se u toku diskusije iz publike javljali za reč. Jedan od njih je bio i Milan Babić, član predsedništva NOF-a, koji je prvobitno bio pozvan da bude učesnik na ovoj tribini, a svoje pravo na pitanje iz publike iskoristio je za uzvraćanje optužbe o netransparetnosti predstavnicima Europolisa.\nVukašin Grozdanović je na primedbe o netransparentnosti OPENS-a odgovorio da je sa njihove strane bilo pokušaja pre dve-tri godine da se uspostavi saradnja sa Domom b-612 i ostalim nezavisnim omladinskim udruženjima, ali da nisu naišli na pozitivan odgovor i da je ta komunikacija naglo prekinuta, kao i da je poziv na ovu tribinu bio prvi kontakt OPENS-a i CK13. Sa druge strane, istakao je da je OPENS ove godine sarađivao sa preko sto organizacija i ponovio da su za sve njihova vrata bila otvorena.\nU drugom delu tribine povela se i diskusija o spornom postu na fejsbuku koji je OPENS objavio o zelenim površinama u Novom Sadu, u jeku borbe u više gradskih kvartova upravo za očuvanje ono malo zelenila koje postoji u najurbanijim gradskim sredinama. Objašnjenje Vukašina Grozdanovića je bilo da sve naloge OPENS-a na društvenim mrežama vodi marketinška agencija i da to nije imalo nikakve veze sa građanskim protestima koji su se tih dana održavali na više mesta u gradu, kao i da su oni nakon toga pozvali aktiviste na razgovor, ali se niko nije odazvao.\nNataša Ivaneža je zaključila da, ako se bude želelo da se nastavi sa ovim procesima, svi noseći akteri će morati da se iskupe za sve što im se prebacivalo prethodnih godina kako bi privukli bilo koga sa alternativne kulturne scene, jer očigledno postoji suštinsko nerazumevanje.\nck13 crna kuća Dom b-612 Europolis Gradonačelnikov savet za mlade Gradska uprava za sport i omladinu novi sad Novosadski omladinski forum Omladinska prestonica Evrope OPENS 2019 svakodnevno je političko Youth fest\nSvakodnevno je političko: Položaj i uloga civilnog...\nSvakodnevno je političko: Saša Perić (Krov nad glavom)\nKontinuitet policijske brutalnosti\nTribina “Nevidljivi ljudi, nevidljive smrti”


Klimkin napao Rusiju rečima Čerčila - 23.12.2017, Sputnik Srbija\nUkrajinski ministar spoljnih poslova Pavel Klimkin pozvao je Zapad da ne čini nikakve ustupke Rusiji pogotovo kada je reč o njenom angažmanu u Savetu Evrope, jer... 23.12.2017, Sputnik Srbija\nrusija, vesti, svet, ukrajina, pavel klimkin, savet evrope\nKlimkin je za nemački list „Cajt“ rekao da bi mnoga uticajna lica unutar Saveta Evrope trebalo „dobro da razmisle“ na koji način da grade odnose sa Moskvom, budući da ona, kako ocenjuje, oseća prezir prema Evropi i podsmeva se evropskim sistemima vrednosti.\n16 Decembar 2017, 10:30\n„Ne treba ni spominjati činjenicu da Rusija protiv nas vodi hibridni rat i podriva svetski poredak, za koji smo se toliko trudili“, upozorio je Klimkin.\nOn je Rusiju uporedio sa školskim siledžijom, dok je dobronamerne predstavnike Saveta Evrope nazvao žrtvama Moskve koji nisu u stanju da drže do sebe.\n„Svima je jasno da kada školskom siledžiji date bombonu, on se oseti još jačim i tražiće još“, rekao je Klimkin.\nUkrajinski ministar je dodao i da Savet Evrope ne treba da ostane veran svojim principima, jer na taj način sam sebe diskredituje, dok će Rusija nastaviti da se pridržava svog modela ponašanja.\nPodsetimo, ruski parlamentarci izgubili su pravo glasa u Savetu Evrope još 2014. godine zbog situacije na Krimu.


Skromna zainteresovanost Bečejaca za „Noć muzeja“ - Portal Moj Bečej - Bečejske opštine iz ugla građana!\nSkromna zainteresovanost Bečejaca za „Noć muzeja“\nPrvo izdanje manifestacije „Noć muzeja“ organizovano je u Berlinu 1997. godine pod nazivom „Duga noć muzeja“. Cilj ove manifestacije evropskih razmera je, između ostalog, da privuče pažnju mlađih posetilaca i da im se ukaže na to da vreme koje troše na večernje izlaske, mogu sadržajnije provesti upravo u muzejima. Stoga se tokom manifestacije ulaz u muzeje širom Evrope ne naplaćuje, a program obično traje do dva sata.\nU Spomen kući „Tan“ organizovana je noć muzeja i ove godine, a program je bio posvećen Moru Tanu, čuvenom slikaru poreklom iz Bečeja.\nIako su organizatori priredili dvojezičnu projekciju dokumentarnog filma o životu i radu čuvenog umetnika, posećenost nije bila zadovoljavajuća.\nTakođe malo posetilaca je iste noći bilo u Gradskom muzeju Bečej, gde su u okviru programa Muzej za deset, a takođe u okviru „Noći muzeja“, organizovali dodelu nagrada za foto – konkurs „Savremeni portreti građana Bečeja“.\nBečejci su ove godine imali priliku da u dve ustanove kulture, Gradskom muzeju Bečej i Spomen kući „Tan“, uživaju u programu povodom Noći muzeja. Nažalost, dok u drugim gradovima Srbije, a naročito širom Evrope, muzeji tokom ove majske manifestacije budu veoma posećeni, u Bečeju je iz godine u godinu ona sve manje atraktivna.\nPriredio: Andrija Dimitrov, polaznik obuke za omladinske novinare\nOznake: BečejGradski muzej BečejSpomen kuća Tan\nA za čega su bečejci uopšte zainteresovani…da dobro olajavaju, gledaju u tuđe dvorište i vode tuđu brigu!


Jedna od najbogatijih zemalja usvojila: Nemačka uvodi OSNOVNU PENZIJU - BIZlife\n19/02/2020 | 15:37\nNemačka vlada usvojila je Nacrt zakona o takozvanoj osnovnoj penziji, kojom bi se povećala primanja penzionerima koji uprkos dugogodišnjem radnom stažu i uplaćivanju u penzioni fond imaju niska primanja.\n“Ovo je verovatno najveći socijalni projekat ovog izbornog perioda. Osnovna penzija će Nemačku učiniti pravednijom zemljom”, izjavio je ministar za rad Hubertus Hajl.\nMinistar unutrašnjih poslova Horst Zehofer izrazio je zadovoljstvo dogovorom oko Nacrta zakona o takozvanoj osnovnoj penziji. “Nije reč o slepom razbacivanju novca, nego o solidarnoj podršci onima koji, uprkos dugogodišnjem radnom stažu, u starosti nemaju dovoljno za život”, rekao je Zehofer.\nOsnovna penzija spada u jedan od najvećih projekata četvrtog kabineta Angele Merkel, a reč je o meri koja bi poboljšala finansijsku situaciju onih penzionera koji, uprkos dugogodišnjem radnom stažu, primaju penziju osetno manju od prosečne.\nKako se navodi, uglavnom je reč o osobama sa nižim kvalifikacijama ili osobama koje su radile skraćeno radno vreme, pa su tako i uplate u penzioni fond bile niže od osiguranika s prosečnim ili višim primanjima.\nPravo na osnovnu penziju imali bi samo oni građani koji su u penzioni fond uplaćivali najmanje 33 godine.\nU vladajućoj koaliciji je oko osnovne penzije bio spor oko pitanja utvrđivanja imovine, odnosno Demohrišćanska unija (CDU) Merkelove protivila se da tu penziju dobiju oni koji imaju nekretnine u Nemačkoj ili inostranstvu. Socijaldemokratska partija se zalagala da se kontrolišu samo primanja poput postojećih penzija ili prihoda od iznajmljivanja nekretnina.\nOsnovna penzija finansiraće se poreskim sredstvima, a na snagu bi trebalo da stupi početkom sledeće godine.\nPingback: OSNOVNA PENZIJA svima koji primaju manje od 1.250 EUR - Bizlife.rs


"Moć stranačkih lidera je od članova Predsjedništva BiH napravila marionete" - Klix.ba\nSDUBiH "Moć stranačkih lidera je od članova Predsjedništva BiH napravila marionete"\n"Moć stranačkih lidera je od članova Predsjedništva BiH napravila marionete"\n14.2.2011. u 12:10\nTrenutna politička pat- pozicija u procesu konstituiranja vlasti u suštini pokazuje koliku moć imaju predsjednici tzv. pobjedničkih političkih stranaka, koji sve građane BiH drže taocima vlastitih nerealnih ambicija, bolesnih sujeta i očito promašenih političkih koalicija, saopćila je danas Socijaldemokratska unija BiH (SDUBiH).\n"Dok se nastavlja sapunica s jalovim sastancima u vezi s formiranjem parlamentarne većine, sva tri člana Predsjedništva BiH u svojim rukama drže insitucionalno rješenje ove političke pat- pozicije. Međutim, moć stranačkih lidera u BiH je od članova Predsjedništva BiH načinila marionete i poslušnike koji ne smiju da u skladu s Ustavom BiH realiziraju svoju obavezu i odgovornost u formiranju vlasti", kaže se u saopćenju.\nRukovodstvo SDUBiH zahtijeva da se članovi Predsjedništva BiH izvuku ispod skuta svojih stranačkih šefova i da aktivnom pozicijom u skladu s Ustavom BiH preuzmu ulogu u vezi s određivanjem mandatara predsjedavajućeg Vijeća ministara BiH, koji bi trebao u jasno određenom roku osigurati parlamentarnu većinu za sastav novog Vijeća ministara.\nPredsjedništvo BiH jeste kolektivni organ vlasti, i BiH nije Hrvatska, ali kako se odgovorno i politički nepristrasno obnaša državnička funkcija članovi Predsjedništva BiH mogli bi upitati predsjednika Republike Hrvatske Ivu Josipovića koji se nalazi u radnoj posjeti BiH, smatraju u SDUBiH.


Dodik (ne) putuje u SAD? – Balkanekspresrb.rs\nDodik (ne) putuje u SAD?\nOn je novinarima u Istočnom Sarajevu rekao da se danas obratio sa zahtevom za izdavanje redovne vize i izrazio uverenje da će je dobiti u narednih dan-dva kako bi mogao da otputuje u Vašington u drugoj polovini januara i učestvuje na određenim svečanostima povodom inauguracije novog predsednika SAD Donalda Trampa\nPREDSEDNIK Republike Srpske Milorad Dodik danas je u Ambasadi SAD u Sarajevu podneo zahtev za redovnu vizu, javila je agencija Srna.\n-Iz proceduralnih razloga ranije sam podneo zahtev za diplomatsku vizu, ali je on odbijen uz obrazloženje da ne predstavljam organe BiH i da mi zbog toga ne može biti izdata ta viza, koju sam, inače, ranije redovno dobijao”, izjavio je Dodik.\nOn je novinarima u Istočnom Sarajevu rekao da se danas obratio sa zahtevom za izdavanje redovne vize i izrazio uverenje da će je dobiti u narednih dan-dva kako bi mogao da otputuje u Vašington u drugoj polovini januara i učestvuje na određenim svečanostima povodom inauguracije novog predsednika SAD Donalda Trampa.\n-Špekulacije u vezi sa tim su počele i pre nego što je potvrđena bilo kakva vest o tome. Oni koji to osporavaju, čine to iz nekih svojih razloga. U svakom slučaju, zahvalan sam mojim prijateljima koji se nalaze u bliskom okruženja američkog predsjednika Trampa što su mi uputili poziv”, istakao je Dodik.\nOn je izrazio očekivanje da će dobiti vizu, jer smatra da je politika koju vodi bila usmerena ka poštovanju slova Dejtonskog sporazuma.\n-Kao čovek koji predstavlja Republiku Srpsku, smatram da je politiku koju vodim bila usmerena ka poštovanju slova Dejtonskog sporazuma i od toga nismo odustali”, istakao je predsednik Srpske.♦\nU Galeriji Petak izlaže Maria Bramasole


Studenti se i danas okupili ispred Parlamenta Žurnal - Jedina slobodna teritorija\nStudenti se i danas okupili ispred Parlamenta\nObjavljeno: 10.06.2013. u 13:01h\nNama je cilj da se svaki dan dešava nešto ispred parlamenta BiH\nStudenti uzvraćaju udarac\nČlanovi Studentskog parlamenta Univerziteta u Sarajevu okupili su se danas na Trgu oslobođenja - Alija Izetbegović u Sarajevu u nastavku protesta od petka, 7. juna.\nStudenti su se uputili prema parlamentu BiH, a na putu su stali ispred zgrade Vlade Kantona Sarajevo, gdje su dostavili zahtjeve koji su u nadležnosti ove institucije a tiču se umanjenja tranši iz budžeta Kantona prema Univerzitetu u Sarajevu, kao i o najavljenom povećanju školarine, pojasnio je novinarima predsjednik Studentskog parlamenta Univerziteta u Sarajevu Ahmed Nurković.\nProtesti su organizovani kao znak podrške protestima vezanih za donošenje jedinstvenog matičnog broja(JMB), ali i direktno pozivaju na odgovornost parlamentaraca i svih ostalih institucija koje ne rade svoj posao.\n- Nama je cilj da se svaki dan dešava nešto ispred parlamenta BiH- kazao je Nurković i najavio da će protesti biti organizovani i sutra.\nIspred Parlamenta BiH okupilo se oko 1.000 studenata.


Sinergija proglašena za Superbrand – Personal magazin\nSinergija 13, pod sloganom “New Experience”, biće održana u periodu od 21. do 25. oktobra 2013., na novom mestu, u hotelu Hyatt Regency Beograd. Promena mesta održavanja konferencije predstavlja harmonizaciju novog koncepta Sinergije i želje da se svim učesnicima pruži najkvalitetnija moguća usluga, ali i omogući veća interaktivnost tokom petodnevnog događaja.\nTehnički dani konferencije, za koje već sada možete obezbediti svoju ulaznicu, održaće se 22. i 23. oktobra, dok će registracija i preuzimanje konferencijskih paketa biti omogućene već 21. oktobra.\nSvi zainteresovani imaće prilike da iskoriste promotivne periode i ostvare značajne pogodnosti pri uplaćivanju kotizacije. Naime, tokom Super promotivnog perioda, koji traje do 1. jula 2013. učesnici će biti u mogućnosti da svoje kotizacije uplate po ceni od 28.500 dinara, dok će u Promotivnom periodu, od 1. jula do 1. septembra kotizacije moći da se obezbede po ceni od 38.500 dinara. U periodu od 1. septembra, pa sve do početka Sinergije 13 učešće na konferenciji moći će da se obezbedi po standardnoj ceni od 48.500 dinara.\nSinergija proglašena za Superbrand was last modified: April 29th, 2013 by Redakcija\nbrendCorporate Superbrands SerbiaMicrosoftMicrosoft SoftwareSinergijaSuperbrand


Jemen: Katastrofalan poraz saudijskog pokušaja napada, preko 40 mrtvih - Princip | Princip\nTags: Huti, Jemen, Saudijska Arabija\nKoalicione snage predvođene Saudijskom Arabijom doživele su neprijatno iznenađenje u sredu prilikom pokretanje ofanzive na granični prelaz Taval koji je pod kontrolom Hutija i Republikanske garde vojske Jemena. Cilj napada je da se protivnik iznenadi i savlada, međutim, ubrzo nakon što su se približili graničnom prilazu, upali su u zasedu pri čemu su izgubili između 40 i 60 vojnika.\nNovinari koji su delili rovove sa Hutijima smatraju da je u ovoj katastrofalnoj saudijskoj operaciji poginulo više od 80 vojnika. Nažalost, ne postoji način da se ove brojke potvrde budući da Saudijska Arabija retko prijavljuje brojeve izgubljenih boraca. Bez obzira na broj žrtava, Huti su uspešno odbacili napad i naneli težak udar Koalciji.